
DO PERAULIS DI PREAMBUL 


Sot la napa stava ‘na volta duta la niada, 
cumò "l foxtrot l'à duta sfolmenada: 
che "I folc lu trai! 


Cussi a diseva una da scritis che ai fat pal congrés da 
Filologica a Zarvignan. 

A jé la veretat, a jé. Nissun plui di me al à ocasion 
di viodi la s'ciarneta che di dut al fas al nestri gran secul, 
al secul da scuinzis reginis dal cine, dai salvadis neris e 
blancs che doventin siorons e personis di fama mondiale 
cul incassà puins e dolars. Al ideal di cumò `l è di mola 
slavadinc' e rips, al è di mostra cuezzis e di piturási come 
baùtis. 

E basoai son chei che van atòr cul luminùt, come chel 
pota di Diògene, a cioli sù peraulis e cianz e liendis, e 
creps e tauli rotis e armàrs carolàz, come vò, Mario, e come 
me. E pensi che noatris a sin di chei che crodin di salva 
da montana che dut a strassina via, qualchi bucugnùt di 
vita, di art, di storia nostrana! 

Va ben, sin d’acordo: senza puins e rips e cuezzis 
ezzètara no si pol stà; ma no si devi po pritindi, sacra be- 
stia, che fur di che’ robis a no ocòr nuiatri, o squasi ! 

Plui di una volta, lant atòr par l’Atlante linguistic, a 
mi sinti domandá in ze gènars che comerzi. Jo 1 rispundi 

che voi a raspá sà peraulis, e pricuri di fagi capi ze che 
voi atòr a fá. E tanc’ a mi disin o mi fan capi che soi un 
pota. E quant che voi a fotografi qualchi imprest vieri, 
qualchi varsór di len butat t’un ciantén, plui di un al mi 
rit daùr come a un pur diau, che gi mància qualchi ruiduta 
tal orloi da cozza. Ma jo voi indenànt e no mi volti indaür. 

Ancia vò, Mario, ves fat e fasès cussí, cun t'un amor 
che `l è la passion da vuestra vita. Passion in plui di un 
sens: a sai, par esempli, che ves sfadiàt e strussiàt par meti 
dongia li reliquis da vita di una volta tuna zitàt dòngia 
Triest, e sai che sul plui biel che dut al era furnìt e us 
fevelava come una creatura vuestra, a us àn dit: «Tu no 
tu ses so pari; tu no tu ses nuia ». Us àn dit: « Cumò al 
è dut finút; a tu podis lá pa to strada». «Al moro l à fat 
al so dové, al moro al pol lá pai vidi», al dis al poeta di 
« Fiesco ». 

E cussí par « grazis» us an siaràt la puarta sul mostáz. 
Vô no ves dispiciat i batècui dal porton par tirigiu daùr a 
chei galantons. Ves siaràt al vuestri dolor tal vuestri cur bon 
e ses lat indenànt, tun atri luc e indaúr a ves strussiát come 
prima, mior di prima. 

Chist al ul di vé fede, vé amor; chist al ul di crodi 
che alc ta vita al val plui di duta la int trista; ale, che "l 
à °l lusór da stelis e che come li stelis al lus ta l'ànima, 
quant che la tristéria e la stupiditàt dal mont a siarin la 
puarta, e si resta su la strada ingropàz, ingusìz, tal scur, 
cu li lagrimis sot da palperis, ma cul zarneli alt e °l cur 
che °l bat senza patra, cu l'ànima che patis, tas e no trama. 

Chisti peraulis ai urùt dilis come suaza dal vuestri lavor. 


Al è ben che vuestra fia a podi léi e torná a léi chisti pe- 

raulis che disin zimàt che vo, Mario, a savés oré ben e 
ciaminá dret ància traviars i baraz. 

Al dì di vué la zovintút a no sa oré ben sul serio. I 
zovins, squasi duc’, a ridin di dutis li « antigais » da lenga, 
da usanzis, dal mút di vivi di una volta. Ma pussibul, sacra 
bestia, che nissun dai zovins a no'l ciapi amor pa robis da 
ciasa so? pussibul che `l si interessi dome da merecanadis ? 
A fuarza di dai e dai, qualchidun al si voltarà da nestra 
banda. No bisugna mola. 

In chise’ ultins ains la Furlania, in grazia da Filològica, 
a dat e dà `l bon esempli. Un grun di roba nostrana si a 
fat valé ancia fur dal Friùl. Una vora di roba a jé stada 
ingrumada e mituda in mostra e studiada e laudada, roba 
antiga e roba gnova. 

Ma in prin luc a scugnin salvi la roba viera. Li ris- 
sultivis no spissulin tant sutilis come che in gènar si cròt. 
Bisugna savé ciatális e savé ingrumá l'aga frés’ cia e lampida 
che murmuia anciamò pa nestri tiaris. 

Vô, Mario, no ves vut bisugna di lá lontan: ves ciatàt 
in ciasa, sot la napa, una buna e santa rissultiva: vuestra 
mari, che Diu i dei dal ben. 

Ai let cun plasé chisti storiutis, sèmplizis e scletis; pìz- 
zuli rubutis, un poc rùspiis par via dal fevelà gurizzàn un 
poc durut. Ma son roba ginuina, senza camùfs, senza galis 
petadis sù di cà e di là par pradusi. 

No son grandi robis, e no pritindin nancia di 6551; e 
apònt par chist a fan l’impression di roba a la buna, e 
plasin, ància se cà e là l’intonazion a é simpri chè, e `l 
color al é smamit. 

Spezialmenti i Gurizzàns us saràn graz di vé recuardàt 

lucs, int e faz di una volta. A noatris, che vin vivút tanc’ 
ain a Gurizza, chisti vuestri storis a nus fan vigní na ziarta 
malincunia a pensà a quant che erin fruz e li sintivin conta. 
E chei che son plui viei di nô, a sintaràn cà e là la vos 
di un passat plui lontan anciamò e che no’! torna plui: 
una vita fata di robi pizzulis, ma che tocin al cùr. E par 
chist plui di un al learà cun plasé chisti pàginis che fevelin 
da Gurizza di una volta. 

Ma ancia che’ atris Furlàns a learàn vulintir chisti 
sturiutis che vò, Mario, ves mitút dòngia cun tant amor pal 
nestri Friùl. 


Nadal 1929 - vin. 


Uco PeLLIS 


PREAMBUL 


Co jari frut e no vevi scuela, jo lavi jà pai ciamps di bore 
San Roc a cuei flors. 

Jarin margaritis, papavars, garofui salvadis e qualchi 
flor di trifuei. 

Mé donamari co mi viodeva vigni, si la gioldeva un 
mont, mi strenzeva dongia di je e po mi dava una bussada... 

Jo, content, corevi su la strada e mi rampinavi, cumi 
un scuiatul, su pa la muraia da la braida dal cont Lantieri 
par cuei li scarputis da la Madona, che cressin ta pieris, e 
gi li puartavi ancia ches par ingrandi il mac. 

Mé donamari mi cuntracambiava cul contami, co jari 
tal jet, una di ches storiutis che je saveva, e che a me mi 
plasevin tant. 

E contava, e contava mé donamari, e ogni tant mi 
domandava : « Síntistu, Mariut, o duarmis ?» Jo, tra la vea e 
il sun gi rispundevi: «Si, mamuta!» 

Ma jara rara la volta che rivavi sinti la fin dal racònt, 
parzè mi induarmidivi za un biel piezón prima. 

Jarin storiutis, che mé donamari veva sintudis contá di 
so von e di so ava o sot i volz di Sant Antoni co jara piz- 
zula, storiutis, che parevin vé ale di fondament ma che invezzi 
jarin nassudis da la fantasia da la nostra int, storiutis sèm- 
plizis ma bielis, cumi dut chel che nàs dal font dal cur. 

Dopo tanc’, e tanc’ ain, che son passàz, mé donamari 
cumò li torna conta a una frutuzza, che la sta sintí cu la 
bocia aviarta e che po gi ven voia di contális ancia a je: 
la bambinuta 'l è mé fia Geniuta, che jer veva tre ain e 
miez; jo crodi che a ché etàt mi lis varà contadis ancia a me. 

Cussí stant sinti co gi lis conta, jo lis scrivi e, cumò 
che no mi induarmidissi plui, podi sta sinti ancia la fin e 
fáigila savé a chei che uaràn leilis. 

Son rosis di ciamp ancia chistis storiutis, che jo li cuei 
cun dut il mé afiet, tal lengàz di ché tiara, che mi jà viodùt 
nassi, di Gurizza la Santa, che speri lis azzetarà cun com- 
patiment di mari... 


Parenzo, 6 di novembar sant di mé nono Nardùz, 1929 - vi. 


R. M. (05538 

Ik Cozèvia, sot il cias'cèl, jara par antic una ciasa cun t` un 
gran puartón che par sora finiva in torónt. 

Il puartón veva un grun di sfrissaduris, par la so granda 
veciaja, e daùr jara una fémina cu la panza sglonfa, cumi 
ché dai ledròps, che ziulava daurmàn : « Aiùt! diliberémit 
che soi tal purgatori, soi stada condanada pai mé peciaz di 
dové passi a traviars di chistis sfrissaduris! Femit di, us 
prei», i zigava daar a chei che passavin par Cozévia di 
gnot, «femit dí qualchi santa messa par diliberámi ! » 


A Gurizza l'è una contrada clamada Cozévia. Forsi la vevin batiada 
cussi 1 nostris viei parzè i marciadàns di Gocce (Gottschee), co vignivin cà di nó 
pai marcias granc’, tignivin via pa la gnot in ché contrada li marcanziis. 

Li ciasis plui vielis, che formavin il vecio ghet dai abreos, li ja fati spari 
la ultima uera, l'è restada in pis ancimò qualchiduna par ricuardáigi ai gurizzàns, 
di ué e di chei che vegnaràn, ze musuta che veva una volta la nostra Cozèvia. 
in ché contrada una sozzata, 


Ai timps da la nestra storiuta, doveva 
una zdvina poc di bon, ma biela cumi una pupina di zera. Una di la vevin cia- 
tada sciafojada tal so jet; chist dilît veva fat nassi par Gurizza un grun di storiis, 
tra li’ altris ancia chista che us la contin. 

Plui di un veva provàt di fáigila di, ma no zovava nuia. 
Ma pre Mateus, che jara un predi bon e di mania largia, 
veva dit la messa par ché anima danada devant l'altar di 
Santa Maria Madalena, ta glésia dal cias’cèl di Clompere 
(Cronberg), e cussi veva podùt diliberdla. 


IL MASSARIUL BIRBANT 


Aros il milvotzènt e zinquanta la vecia contessa Lantieri 
veva bandonàt il palaz in plazza Sant Antoni a Gurizza par 
lá stabilísi in t'un palaz, che veva su la strada dal zimiteri 
dai abreos (Valdirose). 

Veva lassàt par uardian dal palaz un contadin, che faseva 
di aministradér e di ortolàn e veva una fia in so compania. 
La int gi diseva Toni Boni e a so fia Beta da la lenga scleta. 

Quant che Toni traviarsava la plazza, i fruz e li frutis, 
che zuiavin dongia la funtana cul Sant Antoni par sora, gi 
corevin daùr par coiondlu: « Toni Boni, cul di fiar, ze farin 
chist inviar? » Lui si voltava disingi dut rabios: « Mangiarin 
pan e viar!» I fruz e li frutis corevin alora scúndisi daùr 
li colonis sot dai volz di Senàus. 

Chist jara il cunfuart che veva chel puór om distinàt a 
sgobá cun so fia, di un soreli al altri, ta ché granda braida 
dal palaz Lantieri che rivava sin tal bore dai ufiei, a San Roc, 
e scomenzànt da la funtana dongia la crosada, dulà che vadin 
bevi i namai, finiva daùr la ciasa dal cialiar Mica Chebar 
(Francovig) in via Foghel (Vogel). 

Co vigniva la contessa a Gurizza, Beta gi faseva di coga, 
ma la int diseva che la parona jara di buna bòcia e che si 
contentava di mangia uardi e fasui cu li cródiis di purzel. 


14 


Atòr chei ains jara suzzedùt tal palaz un fat, che veva 
mituti la paura adues a duc’ i fruz. 

No si ju viodeva plui zujá di made (di vis e di muarz) 
e di peis (cu li pieris), e li frutis no lavin plui a cuei plan- 
tain, tal prat devànt il palaz, par zujá di rivindiculis di 
lidríc e pesá ta belanza fata cu li s'ciàtulis dai luminùz. 

La int diseva che chel jara un luc disgraziat, che dentri 
jara il massariul, pizzul, gobo, cun t'una baretuzza rossa, 
che invezzi di ciaminá, petava 5812 fin sui cops, che si tra- 
sformava in ogni qualitàt di bèstia, ciantava, baiava, urlava 
e sgronzeava cumi il mus. 

Tal miez da la braida jara un poz, che veva tor a tor 
plen di stemis, lare cumi la vasca da la funtana sul Cuar. 
Mé donamari conta, che co jara la stagion da li” anguris, a 
je che jara nassuda e che stava in Senaus, la lassavin cioli 
l’aga cul cialdièr in chel poz, e, a ciasa so, metevin l’anguria 
in fresc pa la domènia, in ché aga freda cumi la glaz. 

Beta, dai granc’ spavènz che ciapava dal massariul, spe- 
zialmentri la gnot, co gi vigniva in ciamara, veva finit cul 
ciapá il mal di San Valantin. Je no jara plui parona di lá 
fur dal palaz senza il piricul di cola par tiara e fa cussì in- 
grumá la int a tor di je. 

Stufa, di jessi turmentada di chel birbànt di massariul, 
sì veva ciapàt sù una di e jara lada ta glésia dal domo e là 
sì veva cunfessàt e cumunicàt. 

Po jara lada cà di Bortul (Petreusig) fornàr sul ciantón, 
dongia il cafè dal Zàmaro, veva compràt dis carantàns di 
fuiazza. Sior Bortul veva domandati se forsi lava a gnozzis e 
je veva rispunduti: « Sì, prest mi sposarai ! » 

Rivada a ciasa — so pari jara lat compra clauz cà `l 

Papis sot i volz di Restél — veva fat un bon café, cumi 
chel che si bef cà `l muini di Monsanta co si va al pardón 
e, dopo vé mangiat una scugiela di sopis, jara lada ta braida. 
Rivada dongia il poz jara montada sù e si veva zenoglàt su 
la sponda, si veva scundùt la musa tal gurmàl e po si veva 
butàt dentri... 

So pari jara tornàt a ciasa dut indanàt parzè i fruz lu 
vevin cojonàt, veva scomenzàt clami: «Beta? Beta?» par 
cà e par là, ma no veva ciapàt rispuesta. Jara lat ta braida 
e dongia il poz veva viodùt una crosta di fuiazza par tiara, 
veva butàt un voli tal poz, par curiositàt, e veva viodùt un 
blec dal gurmal di so fia, che pindulava sun 1” un ganz; alora 
veva butàt il rampin tal poz e, dopo una gran fadia, veva 
tiràt sù il cadavar da la so puóra Beta. 

La muart di so fia jara stata par lui un colp mortal. 
Restàt sol e plen di lavór, no veva pas nancia la gnot. Co 
finiva di suna l’Ave Maria ta glesiuta di Sant Antoni, saltava 
fur il massariul e cu li sos matetàz no lu lassava 819፲ሷ lus 
fin tal domàn, co sunava di. 

Una dí la int di Senàus no veva viodùt 5041880051, cumi 
al solit, i balcóns dal palaz viars la plazza. 

Un lontan parint di Toni Boni, dopo vé batùt squasi 
una ora sul puartón, jara lat visi la cumission sul zircul. 

Co lava a mont il soreli, jarin vignùz tre siors dal 
zircul e vevin fat viarzi il puartén dal favri Drea Fisser 
(Fischer), che veva butega in via da l’Imacolata. 

In prin plan, chei siors, vevin ciatàt il uardian distiràt 
sul stramàz: un ràgio dal tramònt gi luminava la musa; pa- 
reva induarmidit content, par no sveási plui... 

Veva finit di pati, puór Toni! 

M; donamari conta una storiuta sintuda di mé nono Nardùz 
di Aquilea. 

Una vilia di Nedàl la funsion, ta basilica di Aquilea, 
veva duràt a lune. 

Tl muini par no lá sin a ciasa so, a la Beligna, jara lat 
dongia il canal e jara saltàt in 1” una barcia par podé duarmi 
un poci di oris, parzè tal doman doveva lá suná messa prima. 

Jara una biela gnot di luna. Lui si veva cumpena butàt 
sul font da la barcia quant c'al sint montá su la cuviarta, 
una par volta, dodis fèminis. 

Subit dopo, una che pareva la caporala, veva comandati 
a la barcia: « Barcia, va par 00015 ! » Ma la barcia no si 
moveva e stava ferma. Je alora si veva voltàt viars li fèminis 
e veva domandati se qualchiduna jara forsi inzinta, ma ches 
dutis vevin rispundùt di no. 

Je alora veva diti che forsi una podeva jessi senza savélu, 
e, dopo veva comandati a la barcia: « Barcia, va par tredis! » 

Veva cumpena finit di di, che la barcia veva scomenzat 
a cori pa l'aga come se fos stada una saeta. 

La barcia jara coruda fin 8 tant che a la caporala veva 
paruti di jessi rivada tal gnof mont. Alora si veva fermat e 
duti li féminis jarin ladi fur. Ancia il muini si veva jevat 
sà e jara lat fa quatri pas. E 

Deyant di lui jara una campagna duta in flor e i zarie- 
sárs vevin li zariesis maduris. Lui jara lat sot un arbul e 
veva rot jú un ramáz di bieli zariezis par partálu cun sé. 
No jara ancimò tornàt ta barcia, che in tun lamp jara vi- 
gnuda una tampiesta, che veva tazzàt duc’ i arbui e ruvinàt 
dut il racòlt. 

Di là un poc jarin tornadis ta barcia li fèminis e la 
caporala veva ordenàt: « Barcia, va par tredis!» e la barcia 
veva scomenzàt 14 plui svelta di prima. 

Co batevin li zinc, il muini jara za sot al tor da la ba- 
silica. Dopo vé sunàt messa e aviart il puartón da la basilica, 
veva mitùt il ram di zariesis sul altàr. 

Co jara vignùt il plevàn, pre Tita Batàus, e veva viodùt 
chel ramàz di zariesis jara tornàt cul muini ta sagrestia e si 
veva fat contà zemùt che jara capitàt il ramàz sul altàr e po veva 
diti: « Puarta subita via chel ramàz dal altar, e, fin che vivi jo, 
no sta mai contà a nissún ze che ti "Ï è sozzedùt stagnót ». 

-Quant che il muini jara lat cioli sù la limuezina cu la 
cassela, veva viodùt che dongia il puartón, ma lontán da la 
piera da l’aga santa, stavin scoltà messa dodis féminis di 
Aquilea, che jarin duti comaris tra di lor e jarin propri 


ches, che vevin fat vigni la tampiesta tal gnof mont. 

ZENZILI E I DOI FRARIS 


Us otanta ains fa viveva un lavorènt che si clamava Zènzili 
e stava di ciasa cà `l r6ul (Via del rovere) dongia la Vartoibizza. 

Duti li matinis a li zine doveva jessi ta fabrica dai ful- 
minànz e qualchi volta gi tociava lavor sin a mieza gnot par 
podé vé il companadi. Jarin ains di trìbui pai lavorènz. A 
chei da la fabrica dai fulminànz, il solfar gi faseva colà i 
dine’ e plui di un ciapava la eticanza. 

Par lá ta fabrica, che jara sul ciantón da la strada di 
Merin, Zènzili doveva passi devànt la puarta dal zimiteri 
vecio (cumò Parco della Rimembranza), dulà che ains fa fa- 
sevin li comedis pal marciat di Sant Andràt. 

Una gnot che lui tornava a ciasa, dopo vé strussiat duta 
la zornada, veva viodùt doi fraris, un par banda dal puartén 
grant dal zimiteri. 

Vevin il ciapél di paja sul ciaf, la cuarda atòr la vita, 
in tuna man tignivin un sac e in ché altra una lombrena 
granda cumi ché dal Meni (Marega) di Luzinìs, parón da li 
carossutis (carossel). 

Zènzili, viodint i fraris a ché ora, veva stimàt che stavin 
par lá a la birugna, ma ta gnot dopo, co tornava dal lavór, 
ju veva viodùz ancimò fers in chel lue. 

La tiarza gnot, par no viodiu plui, veva dizidùt di 
cambiá strada e di lá jà pai ciamps (via Grabiz) par vigní 
fur a San Roc. 

Veva finít cumpena di passi ches dos ciasis che son su 
la strada di Merin, prin di 14 tai ciamps, co viot i doi fraris, 
un par banda, ciaminá dongia di lui. 

Zènzili taseva e spesseava, ma si sintiva plui muart che 

vif par la patra. Finalmentri, co veva plasuti al Signor, jara 
rivat devant il so puartén, lu veva viart e jara sbrissat dentri 
siaràntilu su la musa dai fraris, po, cuntra il solit, veva 
ancia tiràt il clostri. 

Dopo vé mangiat una plàdina di paparòt e un carantàn 
di furmadi ciuc’ (sbrinz) si veva butat sul stramàz par 
duarmí, ma, dut in t'un si veva luminat la ciamara, cumi 
quant che lampa, e Zènzili veva viodùt i frarirs dongia il 
so jet. Lui si veva jevàt sù in schena tal jet e gi veva doman- 
dati: « Ze uareso di me ualtris doi? Lassemit in pàs! Soi 
un puór om strac, cumi un mus, che ja lavoràt duta la zor- 
nada ta fabrica dai fulminànz ». 

E i fraris a lui: «Savin cui che tu ses. Ti vin «161201 
parzè ses un di chei che jan il purgatori za in tiara e tu 
nus pòs par chel judi a dilibiránus! Va sù a la Capela e 
digi al pari uardian che vegni binidi li nostri fuessis. Sin 
sapuliz tal zimiteri sot la Capela, ta fuessa milnufzènt e 
setantavét, che 'l è sul stradén di miez. Dopo che nus vara 
binidit, che nus disi dis santis messis par omp e nualtris 
varín la pas >. 

Tal doman, che jara fiesta, Zènzili jara lat sà a la 
Capela e veva diti al pari uardian dut chel che veva sintùt 
di dai fraris. 

Tal dopo di misdi il pari uardian veva binidit ché fuessa 
e tal doman veva scomenzat di li messis par lor. 

Zenzili no veva plui viodùt i fraris, fers cumi statuis 
di piera devant la puarta dal vecio zimiteri di Gurizza, co 
strac e sfinit dal lavér, tornava a ciasa so... 

Sei da la patra provada, sei dal trop strussiá di gnot, 
fat sta, che tre mes dopo jara lat ancia lui al Creatér. 

LUISÙT E IL CIALCIÙT 


114 nostra cort in Senàus stava un ciargnél che faseva tela; 
jara gobo e si clamava Luis Favòt. Mestri Luis veva un fi 
di non Luisùt, che faseva barilùz pa la fabrica dal zucar tal 
lavoratori di sior Zorz Barago, ta cort da la locanda da 
la Lisa (Alla croce d’oro). 

Duc’ i uarevin ben a Luisút, parzè jara un zovin che i 
plaseva lavora zenza inciocási al sábida. La domènia, invessi 
di l ta’ ostariis cui amis, lava ciapà cròs e giambars tal Liach 
e uzei cui vergóns ta tesa dal Lapagna sora da la baita. 

Dut jara lat cumi il ueli par lui fin ai vine’ ain, ma 
dopo veva scomenzàt lamentási di no podé siará voli di gnot, 
parzè vigniva tormentàt dal cialciùt. 

Difàt la gnot, i soi di ciasa, lu sintivin pred, po vai e 
po in fin blastemà cumi un ture. 

Tal domàn gi contava ai soi che il cialciùt gi cumpa- 
riva in forma di una bestia granda cumi un giat, che tal jet, 
gi scomenzava ciaminà sù pai pis, po gi vigniva simpri plui 
sù, sin ta bòcia dal stomit, deventant simpri plui pesànt fin 
a uaré squasi sciafoiálu. Lui si tacava clamá aiùt, po si 
sveava, plui muart che vif da la paùra. 

So nona, che duarmiva sul ciast, saltava ju dal jet e 
vigniva binidigi il jet cu l'aga santa; ma qualchi volta il jet 
restava dut travanàt, parzè la veciuta struciava il cialderút, 
co gi tremava la man. 

Un poc a la volta duc’ chei di Senàus e di contrada 
Robata (Rabatta) vevin finît cul savé ze che i tociava a Luisùt. 

Jacun da li seaduris (Zigón), che stava ta cort dal 
Macacec, e che la int lu tigniva par un miez strion, lu veva 
fermàt una dí pa la strada par digi di lá domandáigi a una 
vecia stria, che stava in Cozeviuta, ze che varès di fa par 
liberási dal cialciùt. 

Lui jara lat cà la stria una doménia dopo misdi. La 
vecia, par prin, veva butati li ciartis, po veva ordenati di 
scomenzá, za in ché di, meti la so aga, prin che lei ju 
il soreli, 'una cozza di ciamp, di ches cul cuel, sot il 
ciamin e veva diti che cumi l’aga si suiarà ta cozza cussi 
lara crepànt ància il cialciùt. Po veva racomandati di no 
1909822481 cui oms che no i gi cressin li mostacis, parzè chei 
son duc’ cialciùz. 

Luisút veva mitút in prática i conseis da la stria, ma 
chei no vevin zovati nuia. 

So santul Drea, che jara tentér cà "l Bascar sot la grapa 
(via dei Cipressi), veva diti di là a Batùia (Battuglia) dulà 
che stava una spèzia di mago, che dava rimèdiis par due’ i 
mai e saveva sconzurà i malàns. 

Lui jara lat là plen di speranza, aprofitànt da la se- 
conda fiesta di Nedàl. Veva ciatàt un vecio, cu la barba 
lungia cumi ché dai proféz, che "l veva un grum di luminúz 
impiaz sul armàr, uès di muart mitúz in cros par tiara e 
grums di ciavei di fèmina in ogni ciantón. 

—— 


Co il vecio veva sintùt il mutif da la visita, veva orde- 
nati a Luisùt di lá fa, prima di dut, un bain tal Vipau. ከ 

Jarin in dezembar e, la vilia di Nedàl veva neveat, a 
sintí chel comànt jarin vignuti a Luisùt sgrisui par duta la 
vita, ma tratànt di liberási dal cialciùt, no si veva fat dí dos 
voltis e jara lat butási tal flun. 

Tornat cà ^l mago, batint i dine’ pal fret, chist lu veva 
fat sintà sora un scagnèl cun tre pis e veva mituti in man 
doi lumíns di chei di stala. Il vecio si veva tacàt pred, in 
un lengàz che Luisùt no capiva peraula, po veva butati sora 
di lui un puin di fois di rosmarin. Par ultin veva racoman- 
dati di scussá la sera, ta sfrissadura da la puarta, dulà che 
duarmìva, doi luncs curtis par fa sbusá il cialciùt tal pet co la 
varès viarzuda, di meti, in ogni ciantón da la ciamara, un lu- 
min impiat e di ciaminà simpri par indaùr, co varès di là duarmi. 

Luisùt jara lat a ciasa e veva subit fat la prova cui 
sugerimènz dal mago di Batùia, ma ància ርከ15ር” no vevin 
zovàt cuntra la fuarza dal cialciùt. 

Finalmentri so barba Nisi, sartér in bore Fasuli, veva 
diti di lá domandáigi a un cialiar di non Matelic, che i 
disevin Tita Manz, parzè veva mangiat par scomessa in una 
di un vigèl intier ta ostaria da la ciasa rossa, zemùt che si 
veva deliberàt dal cialciùt. 

Tita Manz veva diti di bati brucis di zocui ta coltris 
dal jet, in mut che la ponta stei par sora e di meti zinc 
scagnùz, un par sora l’altri, daúr la puarta par fáju disdrumá 
dal cialciùt, co la varès aviarta, e fa cussi sveá duta la ciasa. 
Po veva diti: «Se di matina ti ven qualchidùn pred sal o 
aga d’imprèst, falu cori, parzè pol fati una vora di mal. La 
prima gnot, di clar di luna, va cori senza -ciamesa par tre 

4 voltis atór la funtana in plazza di Sant Antoni e co sintaràs 
Ai gnot, cà 1 fraris da la Capela, métiti prea che si 
itiri par simpri via di te il cialciùt. ዴር | 

Jarin in carnevàl. In ché gnot che Luisùt jara lat in 
plazza di Sant Antoni, par diliberási dal cialciùt, jara un 
gran bal tal palaz dal cont Strassòlt (Strassoldo). Da la plazza 
81 viodevin 1 balcóns duc’ luminàs e ogni tant, co viarzevin 
1 qualchi parts: si sintiva una sfogada di musica. Jara il 
quartet dal vecio Pelissón (Pelizón), che mandava in visibili 

d duta la nobiltàt gurizzana. 

Tl cont, par dài plui impuartanza a ché fiesta, veva 
| paiàt li’ uardis comunàls, Bonèt e Sinfroni, dos solis in chei 
timps a Gurizza, par fa mantigní l'ordin a li slitis e a li 
carozzis cui servitórs in livrea, che vignivin cioli sà i siors. 

Luisùt stava par fini il prim zir, co li’ uardis lu fermin e gi 
domandin: « Folc ti trai, ze fastu chenti vistùt di crot a sta ora?» 

«Stoi sconzurànt il cialciàt!», veva rispunduti Luisùt. 

«Ti darin ben nualtris il sconzùr pa la schena, bocón 

di bazual ». 
= Vevin dati dos pidadis dula che finís la schena par 
cambié non e, dopo vé fati meti sà li barghessis, lu vevin me- 
| nàt ta presòn, che jara sot la s'ciala di piera dal vecio munizipi. 
Tal domàn, prin che li mùgniis sunassin scuela, li” uar- 
, che jarin paris di famea ància lor e jarin di bon cur, ve- 
lat Luisùt fur da la presón senza altri cunseguenzis. 
Poci setemanis dopo, tal més di marz, Luisùt jara lat 
á la leva ta casarma granda e la cumission lu veva ciatat 
il pal servizzi militar. In 
ni dodis ains, 


‘nist jara vignàt ciasa e si veva tacàt vaí dòngia la 


ri 


chei ains bisugnava stà sot li? 


Y 


taula, cumi un frut pizzul. Tal doman doveva bandoná i soi 
e mètisi in marcia par 14 fa il pionier (soldat dal genio) a 
Clostanaipure (Klosterneuburg). 

Ma ància doi altris biei voi vaivin in ché dí par Luisùt, 
senza che lui ves podùt suspietà. Rosuta, la fia di so barba 
Nesto, flocàr daùr il Domo, gi partava za di pìzzula in sù 
un tal afiet, che si podeva clamà amér, senza vé vut mai il 
curagio di palesáigi il segrét dal so cur a Luisút. 

Tal domàn di matina, co Luisùt stava par lá via, jara 
vignùt fur dut il Senàus. Rosuta jara dòngia i parìne’ plui 
stres, ma no veva vut fuarza di digi nancia una sola pa- 
raula, solamentri dai soi voglóns corevin ja li làgrimis a selis. 

Luisùt no si veva inacuart di nuia e jara lat via senza 
dáigi nancia la man... 

Ta casarma di Clostanaipurc, il caporàl ongiarès, che 
tigniva la spession tal ciamarón, veva fati s'ciampá fur dal 
cuarp il cialciút senza doprá sconzúrs. 

Dopo li primi seris, che Luisùt disturbava cui soi 
sberl6ns i compains, che duarmivin tal ciamarén, il caporàl 
lu veva fat clamá a rapuart. 

Il ciapitani da la cumpania, che jara un di chei crovàz 
cu li mostacis impiradis, veva dat ordin di distirálu su la 
bancia e faigi dá vinciazínc colps di bastón e dopo di ba- 
gnáigi li batiduris cu l'aga e asèt. 

Il cialciùt, dopo chel rimiedi, jara sparit cumi par inciant. 

I ains passavin. Cul timp si vevin aviarti un poc i voi 
ancia a Luisùt, par butáigiu 81965 a la fia di un ostèr di 
Clostanaipure e veva finit cul sposála. 

Dopo ciapàt il congè, jara tornàt a Gurizza, dulà che 
veva ciatàt un grun di gnovitàz. 

So puóra nona jara muarta, so pari veva mitùt una bu- 
tega di panina in Restél, la fabrica dal sucar veva ciapat 
fuc e no lavorava plui, so cusina Rosuta veva sposàt un 
butegàr che jara stat prin zovin cà ”1 Marizza. 

Una dí Rosuta veva incontràt Luisàt jà par San Roc e 
veva domandati zemùt che jara lada fini cul cialciùt. Luisùt 
veva rispunduti cussí: « Dodis ain fa jari lat via di Gurizza 
in cumpania di un cialciàt nostràn, cumò soi tornàt in pàtria 
cun t'un plui pesànt: jai menàt cun me una fèmina di Clo- 
stanaipurc. Dal distín no si s'ciampa, cui che puarta la crôs 
di zovin dovarà puartála ància di vecio! » 

Rosuta veva petati una ridada su la musa e lu veva 
implantàt cun tant di nâs... 


Chista storiuta, sintuda contá da mé donamari, veva animàt me puór defònt 
fradi Giovanín a cumbiná un balét rapresentàt dai sòzios dal “ Circolo goriziano 
Apollo ,,, fondàt di mé puór defònt fradi Ernesto, ta sala da la locanda “ Cen- 
tralo „ (dulà che uè °l è il “ Cinema Savoia „), la gnot dal 17 di mai 1902. 

Mèrita riprodusi l'avís da la fiesta, chel che si riferís al balét, par che no 
lei piardùt il ricuart. Il sfodri dal copion puartava una biela 'magina dal cialciùt, 
piturada a colérs dal prof. P. A. Sencig. 


PRIMA RAPPRESENTAZIONE 


dell’Azione fantastica, mimo-danzante in un prologo e dieci quadri 
ideata da: Giovanni Cossàr, musica di: Alfonso Deperis, versi del 
prologo e delle villotte di: Pietro Piani, 


IL CIALCIÙT 


PERSONAGGI. — Baritono (nel prologo): signor Alfa-Omega - Prima 
ballerina: signorina Ines Almi - Il Cialciùt (primo mimo) : 
signor Ettore Piani. 


N. 25 ballerine, ballerini e mimi. 

Danze di bellandanti (stregoni), folletti, fate, streghe. 
Coro misto (villotte) dietro scena. 

Direttore di scena e dei ballabili: maestro R. G. Penso. 
Concertatore e direttore d’orchestra: Alfonso Deperis. 
N. 25 professori d'orchestra. 

Le scene furono dipinte per la circostanza. 


DESCRIZIONE DEI QUADRI DEL CIALCIUT. 
PRELUDIETTO E PROLOGO. 


PAROLE DEL PROLOGO 


Superstizions de mé massàrie addio ! 
Ciaris storielis de mé prime ctat, 

a vualtris plui nissàn al crod. Addio, 
addio memoris di chell timp beat! 


Stris c Strions e Belandant's in gringule 
su lis crosadis o 806 il plazzal 

no bàlin plui a mieze gnott di sabide 
la lor tregende macabre, infernal : 


e in blance ciamesute lis Aganis 
no van lis lavànderis a secià; 

né l'Orcul a ciaval di dôs montagnis 
a bevi l’àghe fin tal Judri al va. 


Ma dutt no'l è finit, corpo di die, 
no sin restaz a sech propi del dutt. 
Plui di un al zure quand ch'al insumie 
di vé provat lis sgrifis dal Cialciùt 


che lu frache dal stomit su la bocie, 

che lu cuzíc, lu sburte sott i braz, 

che da par dutt lu ponz, par dutt lu tocie 
ch'al fas mil viàrs, al gnaule come 1 giaz. 


Son chisc’ tormenz, son chistis penis 
che i dòi autòrs si àn proponut 
d'imbandí insieme e su lis scenis 
di riprodusi an decidut. 


Ma se la musiche no us les a genio, 
se l'azion sceniche no us plasara, 
lor us sconzúrin, us prein par grazie 
di fa di mancul di sivilà. 


Anzi mi àn dit cussí in scuindon 
di vé la spere, che iu aplaudis. 

Silenzio us prei, si vin cap 
Mi racomandi! Cun permission. 


Quabro I. — Un ubbriaco rincasa barcollando. È lalba. Odesi in 
distanza un canto di filandiere. L’ubbriaco guadagna il divano 
e vi si addormenta. 


IL CANTO DELLE FILANDIERE 


L’aghe bol pé scovolade Vegnarà ancie che zornade, 
cor la sede sul telar finirà ben prest l’istàt, 

e la daspe zire e zire tornarà da la Baviere 

cul so moto regolar. il gnò puor inamorat. 

Il ዕዕ vivi al è un pati Vara fin il gnò pati 

che il pensir no'l è culí. quand che lui sarà culi. 


Quapro II. — Il Cialciùt guardingo s'introduce nella stanza, gli si 
avvicina e premendolo, stuzzicandolo, magnetizzandolo, መ 
pone i fantasmi del sonno. 


Quabro III. — Quattro Bellandanti (stregoni), dopo tenuto conciliabolo 
allo scopo d’intimorirlo, si scagliano sul dormiente. Senonché, 


Quapro IV. — la comparsa d'un Angelo li mette in fuga. Scena. 
Quanro V. — Il Cialciùt introduce una schiera di folletti. Danza. 
Quabro VI. — Minuetto delle Fate. 

Quanro VII. — Galoppo delle Streghe. 


Quanro VIII. — Tempo di Valse della prima ballerina (regina delle 
Fate) e danza generale. 


Quapro IX. — Ritornata la calma, esce dalla stanza coniugale la 


moglie dell’ubbriaco ed inviperita lo sveglia scuotendolo ma- 
lamente. Scena. 


È 


QuADRO x. — AIP ubbriaco, ancora annebbiato dai 
appaiono in visione i disturbatori del sonno. 
QUADRO FINALE. 

fumi di Bacco, 


LA STORIA DI SMERALDA 
E DI VARNIERI 


Cilu "`l è una storia, mi premèt mé donamari, che mi 
contava to puór nono Nardùz, e, cui che la sa e che la 
conta, va dret in paradís, se mur d’ instàt. 


In tun cias’cél dal Friul vivevin par antic i conz dai 
Coss, © pari e fia. Il cont veva non Zuan e jara za veciut, 


Chista storiuta, che co jari pizzul mi plaseva tant di sintila contà, mi ja 
fat vigni la voja di lá ramend ta ciarti vieris e tai libris, par viodi se jà qualchi 
fregul di fondamént storic. 

Jai podat cussì ingrumá sù alc, ma no trop. 

(1) Il cognòn Coss e duc’ 1 soi derivàz, cumi par esempli Cossàr, (008910, 
Cossùt ecc., son di antighissima orizin furlana e provegnin dal non di un mistier. 
Al om che fas i cos, gi disin “cossar,,; a chel che fas i zeis “zear „, e si podarès 
cuntinuá cussì cun t'un grun di altris. 

Una da li plui antighi registrazions dal coguón Coss-Cossàr °l è ché, sot 
la forma Cosseri, scrita sul sest sfuei dal evanzelari, dal quint o sest secul, 

so fia si clamava Smeralda, veya disavòt ain e jara una da 


li plui bieli frutis dal Friul. © 


che si a tal Museo di Cividàt e, che par antic, jara dal tesaur dai patriarcis 
di Aquilea. Curiosa cumbinassion, mé puóra defonta nona Miuta (Pozzo), nassuda 
a Cividat, veva sposàt mé puér defónt nono Nardùz (Cossàr), che jara di Aquilea. 

A Glemona, tal 1319, quant che il patriarcia d’Aquilea veva ciolti via la 
scomunica che i gi pesava sora ché zitàt, tra i umins presinz jara ància un tal 
“presbitero Blasio nepote qm. Cossarii y. , 

A Udin, tal 1337, quant che je jara sot i patriarcis di Aquilea, jara ciapi- 
tani da la zitat S’cefin di Cosa. 

Tal volùm dal cont di Manzà 
Friuli „, si ciatin ancimò chisti noti; 

“Tl giorno 4 aprile 1444, Papa Eugenio, concede ad Agostino Candido la 
nomina e giuspatronato di una cappella nella chiesa di Fanna, istituita da Gio- 
vanni Cossi da Urgese di lui zio. 

፲] dì 31 gennaio 1521, ser Zuane del Cos (o Cossii) lui solo e suoi posteri 
ottiene la cittadinanza udinese. 

Cenni sulla famiglia del Cos o Cossii. Da Fanna villaggio posto alla radice 
del monte ove sta il castello Mizza al di là del Tagliamento proviene la famiglia 
del Cos. Questa passò prima a Spilimbergo e quivi si fece ricca, e di colà si partì 
coi suoi consorti; comprato il castello di Zegliacco, ch'era devoluto al Fisco, pre- 
sero quel cognome e si attribuirono l'insegna di quel piccolo castello. 

Dippoi i Cossii vennero in Udine, e dal magnifico Consiglio di questa città, 
ser Zuane del Cos solo coi suoi posteri, come sopra fu detto, ebbe addì 31 gen- 
naio 1521 la cittadinanza udinese. 

Sentasi anche quanto ci riporta il Guerra, su questa famiglia dei Cossii 
signori di Zegliacco e conti di Codroipo: questi già duecento anni (l’autore scri- 
veva nel 1658) comprarono il castello di Zegliacco e per esso entrarono in Par- 
lamento. Comprarono parimenti da una contessa di Gorizia Ja terra di Codroipo, 
feudo ragguardevole. 


“ Aggiunta all’epoca VI degli Annali del 


Non accennando qui il Guerra l’anno di questa compra, noi non sapremo 
al certo indicarlo; nulla di meno ci pare doverla ritenere poco anteriore a quella 
di Zegliacco, essendochè contesse di Gorizia dominatrici le troviamo nel 1453 o 
intorno a quegli anni; da ciò quindi la famiglia Cossii ci si presenta florida e 
considerevole in Friuli diggià nel decimoquinto secolo. » 

(2) In tun manuscrit di Tomas Sabadin, ta biblioteca bartúliniana di Udin, 
son scritis poesiis in onòr da sioris furlanis, 
di Udin tal 1583. 


Eco li rimis, pa una da li plui bielis, pa la siora Smeralda Cossa: 


, che jarin vignudis viodi la giostra 


Lassaat chu meni "l ciaf pur cui chu vul 
Chu yoo sees lu lusoor di dut Friul. 

Jarin i timps da li ueris cui turcs,” tai nostris lucs, 
pai pais e pa li vilis jara un continuo va e vegni di armas. 
Co i soldas passavin pal abitat la int jara obleada di dáigi di 
mangiá, di bevi e di duarmí. 

Ancia tal vecio cias’cél dai Cossàrs jarin una vora di 
soldàs, che stavin sot dal comànt di un zovin e braf ciapi- 
tani di non Varnieri. © 

I Varnierài — cumi che vignivin clamàz — jarin cun- 
sideràs tra i plui bulos e valorés soldàs, par chist mutif il 
comandànt dal eserzit cristian ju tigniva in riserva, par podé 
daigi cun lor il colp di gràzia al nemì. Par conseguenza lor 
si fermavin, tropis voltis, a lune dulà che si pojavin jù e 
ància tal ር185”ርዕ1 dal cont si pasculavin za una vora di timp. 

Il ciapitani Varnieri, che jara fuart par sbusáigi cu la 
lanza il pet ai nemìs e svelt par taidigi il ciaf cu la spada, 
co si tratava di sfida il voli di qualchi biela fruta, veva il 
cur debul. 

Cul dáigi una mieza ociaduta uè, cul digi una buna 
perauluta domàn, lui veva finit d'inamorási cuet dal agnul 
di chel vecio cias’cèl, la contessina Smeralda. Je, che ta so 
vita no veva mai sintùt fevelá plui biel, veva finit cul cusinási. 

Beaz lor doi, contént di viodi ben compagnade la fia, 
il cont pensava di lassáju sposá subit finida la uera. 

Tre mes jarin za passàs da la zornada che Varnieri, cu 


(1) Ta seconda metat dal quatrizént e ta prima dal zinczént, i tures jarin 
capitàs fin a ciasa nostra. 

(2) I nons Varnieri, Ranieri, Soldonieri no j rars tal zinczènt in Friul. 
Voltànt li paginis di un volúm dal cont Manzan, jai ciatàt registràt un “ Ranie- 
rotto „ ciameràr tal 1424, un  Guarnero quondam Pretto di Zucco „ tal 1439; tal 
1451 un “ Guarnerio d’Artegna ,,, tal 1458 un “Soldonieri di Strassoldo,, e tal 
1494 un “ Guarnerio di Manzano ,,. 

la so int, jara vignùt tal cias’cél, e, i doi inamoràs fasevin 
za i plui biei calcui pa l’avignì. 

Ma una gnot jara capitàt tal cias’cél un cavalír, dut 
spore di polvar, che veva sul pet da la curazza un leon d’àur 
cu li alis aviartis. Il cavalir veva puartàt l’ordin dal co- 
mandant di cori prest in so aiut, parzè i turcs stavin par 
traviarsá |’ Isùnz. 

L’eserzit cristian, par impidigi ai tures il passàz pal 
bose grant, sora Gurizza, veva fat sejá i troncs dai arbui a 
fil di tiara squasi dòngia li lidris. Pal troi, che vevin di 
passa i tures, stavin sù 1 àrbui cumi par miracul. Subit che i 
tures yevin scomenzàt vigni indevànt pal troi, l’eserzit cristian, 
a un segnàl di cuar, veva scomenzàt rebaltà i àrbui par 
sapulî sot di lor i nemìs. 

I àrbui vevin agit ben, cumi un tramai pa li volps, ma lo 
stes una vora di turcs veva podùt salvisi, cui sot la panza dai 
ciavai, cui sot i ciars. Rimitúz dal pipiu, pal true di gnova 
invenzion, si vevin mitùz di gnof in bon ordin e il caporion, 
par anima la so int, sventolánt un banderòn vert, che veva 
una coda di ciavàl in zima, veva dizidùt di traviarsá l'Isànz 
a ogni cost. Cu l’an di magra tal flum, par mancianza di 
plois su li montagnis il piricul jara grant. 

Chisti jarin li bruti gnovis, che veva puartàt chel cavalir 
tal cias'cèl e duc’ lu vevin stat scoltá cu la bòcia spalan- 
cada senza squasi tirá il flat. 


Il ciapitani Varnieri veva subit ordenàt ai soldàs di 


(1) Dóngia Loqua, tal bosc di Tarnova, ’l è un troi che lu clamin * troi 
dai turcs ». I paesàns contin che là jarin restás muarz un grun di turcs, parzé i 
soldàs cristians ju vevin ciapàs tal tramai, scant i troncs dai àrbui a fil di tiara, 
e po ju vevin fas colà parsora i turcs quant che stavin par passa par chel troi. 

prontá i ciavai e poc dopo duc’ jarin prons par bandoná 
il cias” cel. 

La fia dal cont uareva córigi daùr al morós vistuda cu 
l'armadura dal gastált, ma so pari no uareva lassála lá. Je 
alora si veva rassegnat di restá, ma veva fat vot, tra lagrimis, 
e suspirs, devant la statua di Santa Barbula ta Capela dal 
cias’cél, di no uaré jessi di nissún altri che di Varnieri. 

Il ciapitani po veva zurati, prin di parti, che vif o 
muart sarès vignùt a ciólila subit che gi sarès stat pussibil. 

Dopo che Varnieri veva bandonat cui soi soldàs il 
cias’cèl, jara tornada la malincunia tai bearz e ta li salis. 
La contessina, dopo partit il marós, veva impiat un luminút 
devant il quadri da la Madonuta mora sul font d’àur, piciada 
dòngia il so jet, par fa protezi Varnieri dai malàns da la uera. 

Di dì je si piardeva cultivànt i flors e filant la ròcia 
dòngia il balcón; co faseva scur, lava sul turion dal cias’cèl, 
simpri cu la speranza di viodi, di un momént al altri, torná 
il so maròs. 

La uera intant, cumi che vevin contàt i marciadàns a 
la sagra di Sant Ermacula, jara finida, ma je puarèta, veva 
un biel spietà, lui no tornava... 

Il dì dal fat, che stoi par contá, jara passàt just un an 
che Varnieri veva bandonat il cias’cél. 

Smeralda jara sul turion a spietàlu... Áncia in ché gnot 
lusiva rossa la luna, cumi un fugarón lontán ta gnot di 
San Zuan, e luminava la tiara cumi se fos stat il tramònt 
dal soreli. 

Je tigniva la man sora li zeis, par ር1614 lontàn. Sot il 
turion viodeva la strada stuarta cumi una magna, che lava 
jù, jù pa la mont. Sot dal cias’cèl jara un cunziart di grii e 

di croz, e, in lontananza, si sintiva sberlá i cians di uardia 
cumi co sintin qualchi piricul. 

Ancia in ché gnot je veva scumenzat desideri e clamá il 
so Varnieri, quant che in tun: lontàn, lontàn... dòngia la 
crosada, gi par di viodi un nul di polvar, che ven indenànt 
pa la strada, che mena al cias’cél. Il nul deventa simpri plui 
grant; devànt di lui si viot cumò un ciavàl, che galopa 
cumi il fuc su la jarba sècia co sofla il vint, e, sora di lui 


un cavalír cu l'armadura lustra cumi la lama dal spadón 


pa la ciasa dai toros ta joiba grassa. Sora duc’ i sussùrs da 


la gnot, je scomenza sinti il bati dal ciavàl sui balòs da 
la strade. 

Galopa e galopa, ciavàl e cavalir deventin simpri plui 
granc’. Dopo l’ultin zir da la strada il ciavàl nitris e poc 


"cèl. 


dopo si ferma propri sot dal turion dal ci 
Dal ciavàl blanc, da la forma dal e! 


›, ma plui ancimò 
dal stema tal scudi, che brilava al lusór da la luna, je veva 


subit capit che chel cavalír jara Varnieri. Difàt veva fevelati 


cussi: «Smeralda, jo jai mantignàt la mé paraula e soi 


vignàt a ciolti. Ven fur dal cias'cèl!» 

Je, fur di sé pala contentezza, veva rispunduti: «Var- 
nieri, amór mé, spiètimi un sol momènt e sarai par simpri 
cun 16!» 

Jara subit coruda in ciamara e veva ciolt fur dal vieri 
cassón di noglàr, l'abit blanc di nuvizza, si lu veva mitit 
adues e, sora pinsier, jara coruda fur dal cias’cèl senza 
nància saludá so missier pari. 

Varnieri la veva alzada sul ciavàl e mituda sint devànt 
di lui, il ciavàl po si veva mitút a cori e a galopà, cumi 
se ves vut li alis dal falcùt in so aiut. 

Apena cumò Smeralda si veva ricuardàt di so missier 
pari, da la Madonuta mora, dai flors dal so ortit... 

Si veva voltàt un momènt indaùr par saludá, cul cur 
plui che cu la man, il vècio cias’cèl, dulà che jara nassuda 
e dulà che so puóra defonta donamari veva insegnati fevelá 
la nostra biela marilenga furlana, in chel veva viodùt viàr- 
zisi il balcón da la so ciamara e compari so missier pari, lu 
veva cognossùt dai ciavei gris cumi l’arint, che la saludava 
cul fazzolèt... 

Je veva sbassàt il ciaf, e li lagrimis, che no veva podùt 
tigni indaur in chel moment, vevin bagnati l'abit di nuvizza... 

Nissùn di lor doi veva vut il curagio di sfladi, ma pas- 


sada un’ora, lui veva fevelati cussì: « La luna lus, la muart 


ciavalcia, ciar il mé ben, jàs tu paura?» 

E je veva rispunduti: «Jo no, che no la jai, co soi 
cun tel» 

Jara passada un’altra ora e nissùn di lor doi veva dit 
una paraula e lui veva diti di gnof: « La luna lus, la muart 
ciavalcia, ciar il mé ben, jas tu paura?» 

Je veva rispunduti: «Jo no, che no la jai, co soi 
cun te!» 

Ancimò una volta lui veva fati ché domanda, ma un 
poc a la volta a Smeralda gi scomenzava vignígi paura par 
da bon. 

Il ciavàl, dopo vé tant corùt, si jara fermat devant il 
segràt di una glèsia disdrumada e bandonada, dòngia un pais 
che lu si viodeva poc lontàn. La glèsia veva i murs fodràs 
di pieris di muart e un grant Sant Cristoful, cul bastón e 
il Bambin su la spala, pituràt su di un flanc. Varnieri veva 
pojat par tiara la so morosa e veva diti di spietálu un momènt. 

Il segràt veva il partón di fiar spalancàt e lui, stant 
simpri a ciavàl, lu veya traviarsàt in direzion dal monumént 
plui grant. La tiara si jara spalancada di bot e veva inglutìt 
il ciavàl e il cavalir. 

La contessina viodint la sparission, veva ciapàt tanta 
paura, che jara coruda, senza ciapá flat, fin tal pais. 

Corint je veva viodút lusór, in t'una da li primi ciasis 
dal vilàz, dòngia la glèsia. Rivada devant al puartón, che no 
veva il batecul, je veva ciolt sù un clap e veva scomenzàt 
bati sul puartón, par sveá chei di dentri. 

Finalmentri, co veva plasuti al Signór, si veva viart il 
balcón e veva cialat fur il predi dal pais. Savàt che la zòvina 
veva bisugna di ajut, no veva tardàt un fregul di fála entrá. 
Il predi Ja veva menada tal mezàt e fata zenoglá devant al 
Crozifis, veva mituti la stola e ciolt l'aspersori, veva scomenzàt 
benidíla cu l'aga santa. 

Di li a un poc si sint vigní di corsa un ciavàl che si 
ferma devànt la canònica. 

A traviars la fereada dal balcón si viodeva il cavalír, 
cu l'armadura che lusiva cumi il veri tal soreli e, sora da 
la curazza, una colana d’àur cun tun madalion. Il ciavàl 
saltava cumi par sfonda cul ciaf il balcón, ma il predi gi 
spregotava cuntra aga santa e sconzurava il cavalir di lassá 
in pâs ché ànima binidida. 

80 in 211, intànt, il Signór scomenzava distudá li stelis 
par mandá fur il soreli. Il cavalír, a man a man che stava 
par cricá il dì, deventava plui mugnestri, fin che, in tun 
momènt, jara sparìt. 

Smeralda, dopo che il muini veva sunàt dì, veva ban- 


donàt la canònica e si veva mitùt in viaz. 

Ciamina e ciamina, il soreli jara za lat a mont e la 
gnot scomenzava butá jà il so bleon, quant che je si veva 
inecuart di jessi devant la puarta dal segràt di ché glèsia 
disdrumada e bandonada. 

Ma cumò no veva plui paura. Je si dirèz di corsa cuntra 
il monumènt plui grant, si buta in zenoglén e scomenza 
clamá il so maròs, 

La fuessa, cumi par inciant, si spalanca: saltin fur il 
ciavàl cul cavalír. Varnieri la cuei tai soi bras, cumi se fos 
una bambinuta di scuna, sfuarza il ciavàl par bandoná chel 
luc, ma in chel, si fas devant la puarta dal segràt una fè- 
mina che fila e, mola il fus par tiara, par comandáigi al 
cavalír di torná ta so fuessa. 

Il ciavàl fas un par di salz in alt, ma po duc’ tre spa- 


rissin ta fuessa, e la tiara si siara sora di lor... 


Contava to puór nono — mi dis mé donamari — che 
un spissidr di Aquilea, ! che s'intindeva di antigais, veva 
ciatàt tal salis, devant la puarta da la glésia di un pais 
dòngia Glemona, una piera di muart cun tuna serission 
duta frujada, che butada dal latin ta nostra marilenga, 
diseva cussì: 


CUI CHE SI UNÌS PAR AMOR, 
NÀNCIA LA MUART LU POL DIVIDI. 


CÀ DUARMIN 
SMERALDA E VARNIERI 
FAIT A PLANC PAR NO SVEAJU. 


(1) Forsi jara il spissiar e poeta Zènzili Zandonati, autor dalla “Guida sto- 
rica dell'antica Aquileia ,, stampada a Gurizza tal 1849. 

az ኢል Q 


<T 


UE fat, che dovarès jes 


dal sietzènt o al prinzipi di chel altri secul, mi conta ué 


si sozzedùt tai nostris lucs a la fin 


mé donamari. 

Ï vècios, ai soi timps, disevin che nissàn podeva dási 
la pâs pa la fin che veva vut. 

Li fèminis disevin che i spiriz vevin mituti dentri la 
pidina, ma i umins, che ziarti robis capissin a nas, disevin 
che i spiriz jarin ta butega dal Cuaco (Valantin Sel) sul 
prinzipi dal Restèl. 

Par cui che no sa, il Cuaco veva su la puarta una 
tabela cu la scrita: Spiriti e liquori. 


Jara la vìlia di San Bastian che ven ai vine’ di zenàr. 
A Gardis'cia, cumi ogni an, veva di jessi il marciat grant 
dai namai. Duc’ i contadins da li Bassis e chei dai Ciars 
lavin là par curiosi, ma se ciatavin la cunvenienza fasevin 
ància qualchi aquist. 

Da la val dal Vipau e dal Udinés vignivin i lustrissins, 
par viodi di ciatà qualchi bon namàl par dálu a metadia ai 
colonos o ai sotáns, ma i afàrs plui granc? ju cumbinavin i 
marciadànz gurizzàns e triestins par i beciars. 

Cui gurizzàns, che vevin intension di lá a Gardis’cia, 
jara ància un marciadànt abreo dal Ghet, di non Samuel, 
che duc’ i soi vizins lu tignivin par sior. 

Veva reditàt, dopo la muart di so barba Isàc, una ciasa 
dòngia l’ostaria « A la bona botte»; jara pari di doi fruz, 
che lavin a scuela cà `l rabin e so fèmina, Rachele, che jara 
imparintada cun sior Abram, parón di una filanda di seda, 
veva puartati in dota un grun di zechìns, almancul cussì 
diseva la int. 

Samuel, prima di métisi in viaz, jara lat ta ostaria da 
la Nana, dòngia il puint vieri, che po i disevin il puint dal 
Fogár, par ciacarà cui beciars. 

Dopo vé baratàt un grun di paraulis, cui soi aventórs, 
veva capìt dulà che stava di ciasa il bon afàr par lui. Lor 
bevevin, ciantavin e fasevin i maz ator la Nana, ma lui no 
veva bevùt plui di mieza bozza di teràn, e ància chel, cu 
l’aiut di una man di pan e una feta di furmadi plezzàn. Lui 
diseva, che se beveva di plui gi vigniva mal di stomit, ma 
la int invezi diseva, che no beveva par no spindi, parzè 
che jara cussì avàr che varès mazzàt il pedoli par podé 
vendi la scussa. 

Viars li dos di matina, siora Nana veva scorsenàt fur i 
aventérs e ància Samuel. 

Jara una di ches gnoz d’inviar che il jèuar va ciatà so 
mari. Sù in zil zimiavin li stelis e la luna lusiva cumi 


l’arint da la corona, sul ciaf da la Madona, ta glèsia dai 

capuzzìns. Jù da la bòcia di Gargàr soflava un’ariuta fina, 
fina, che tajava li uarelis e faseva gota il nas. 

Co Samuel jara passàt dòngia la Groina, si veva incuntràt 
cun tun sensàl che lu clamavin Drea puintàr. Drea vigniva 
jù dal Cuei dulà che jara lat, tal dopo di misdí, a viodi di 
vigei, ma no vint ciatàt nuia di so gust veva dizzidùt di lá 
ància lui al marciat di Gardis’cia. 

Ciaminànt jarin passàz devànt il palaz dal cont Àttimis 
a Pudigori. A ché ora fasevin ancimò baldòria tal palaz 
parzè ta matina si veva sposàt un fi dal cont cun tuna ba- 
ronessa cragnulina. 

Dopo 18 capeluta che '] è su la crosada par lá a Luzinîs, 
l’abreo, che veva ciapàt fret ta pansa, veva diti al so 
cumpain: « Spiètimi un moment che devi lá da banda fa i 
mei dibisuins ». Ma Drea, che strada fasint, dai discórs dal 
abreo, veva mangiat la fuea che jara plen di bez, jara lati 
daùr a plane, plancùt. 

Co Samuel si veva scrufuiat jù, Drea veva vioduti una 
zintura di piel leada ator la vita, sglonfa plui di ché che 


fas sglinghinà il muini dal domo ta gnot di 


àl. Lui veva 
subit capìt che là stava il muart e, senza che l’abreo ves 
podùt nacuárzisi, veva ciolt sù di par tiara un pal e veva 
dati un colp sul ciaf, cumi co si mazza i manz. 

Samuel si veva voltàt ziulant: « Ajut che mi copa! 
Ajut! Adonai! Adonai! Lassimi la vita pai mei fioi! » 


Ma Drea, che in chel moment no viodeva che l'ocasion 
di diventà di un bot sior, spesseava dáigi colps di ueli sant 
su pal zarneli. Co Samuel jara colàt imatunit par tiara, prima 
di spirá veva vut ancimò la fuarza par digi: « Maladèt 


ladrón, se no ti viot anima viva, ze che mi jas fat, ti za 

palesarà la luna!» Drea a sintí ché minazza veva fat i cuars 
cui dez. Samuel veva dat ancimò un suspirón e una zemuda, 
po veva distiràt i cracs. Drea veva ciolti duc’ i solz e veva 
cuntinuat la so strada jà pa la Magnizza. 

Prin c'al jevàs il soreli, Drea `l era za a Gardis’cia e 
po jara lat al marciat; ma par no dá suspiet, no veva 
compràt nuía e veva dat fur la vos, che jara vignùt par 
cont di un marciadant, che veva manciat di paraula. 

Tal domàn i soldàz vevin menát in cias’cél una famea 
di zingars, che justavin cialdéris di ram dòngia l’Isùnz, 
incolpàz da la int di vé mazzàt l’abreo par robáigi i solz. 
Ma 1 judiz, dopo quindis dis di esams, vevin faz mola fur 
parzè vevin savùt discolpási. 

Drea stava in cias’cél, in t'una ciasa che dopo veva 
comprada la Cortesana, e viveva a scarpìn cun tuna fantata 
di Tulmìn, che jara stada camarela cal cont Turian, dulà 
che cumò `l è il zircul. 

Mansa (Maria) jara rossa di ciavei, veva la piel blancia 
cumi il lat e la int la invidiava pa la so belezza, tant, che 
veva mitùt fur, che cumpena rivada a Gurizza, jara stada la 
biela dal cont Beno e che cumé veva un peleot, che vigniva 
consolála co saveva che Drea jara fur di zitàt. 

A Mansa gi plaseva vistisi simpri in grìngula e, la do- 
mènia co vigniva jù pa la riva dal cias’cèl, li fèminis ve- 
gnivin fur da la puarta, ma, dopo vési dat una zimiada di 
sot coz, si disevin: « Generós, chel peleot! » 

Sù, in cias’cél, li cusinis vevin ancimò il fogolàr a 
l’antiga, cui bancs par sintási a tor il fuc. Daùr dal ciavedàl, 
sul fogolàr di Mansa, jara un balcén cu la fereada, che dava 
sul rone dal vescul. 

Il peleot, che stava ta cort dal barón Radieusig in Con- 
trada nòbila, s'ciavalciant un mur jara tal ronc dal vescul, 
cussì che senza jessi viodùt, rivava daùr la cusina e, pa la 
sfrissadura dal balcón, podeva sintí i discérs di lor doi e 
savé co Drea no jara a ciasa. 

Dopo tornàt di Gardis'cia, Drea si veva fat plui generós, 
e, pal bal mascarat tal teatro Bandeu, veva comprati a Mansa 
un biel abit di seda ganzanta, cumi chei da li nuvizzis, e, 
co gi domandava qualchi talar pa la spesa, no si faseva pref 
dos voltis. 

Jè si veva stufàt da la cort che i faseva il peleot e 
veva scomenzàt uaréigi ben par da bon al so compain. Una 
gnot che Drea jara lat a Sesana veva diti: «No uei plui 
Véti tai pis, co vegnis cà lassis un odér cumi chel da li piels 
tal Cuar, co sofla il siróc. Drea nasa di garòfui e no spuzza 
di freschìn cumi te!» 

Il peleot sponzùt tal vif, veva subit dati su la lenga: 
« Co jaris vignuda a Gurizza, tu che cumò nasis di muscli, 
spuzzavis di piora, ma sas ze che d 


n chenti: che la rossa 
di mal pel ja zent diaui par ogni ciavél! Mi la za pajarás, 
ciaf di cardtula! » Il peleot jara vignùt jù di cias’cèl in ché 
gnot malidìnt duti li fèminis dal Tulminòt. 

Dal mut di vita che menava Drea, pareva che i afàrs i 
lessin benén, ma nissùn suspietava zemùt che veva far i boros. 

Il peleot, ufindùt tal amér propri e roseat da la zelosia, 
jara ogni gnot in cias’cél daùr il balcón a scoltà ze che 
ciacaravin in ché cusina. 

Mansa veva finit cul deventáigi fedela al so Drea, e la 
int scomenzava za di che jara stada simpri una fantata onesta. 
Jarin li solitis opinions che si li sint di prima che doi si sposin. 

Jara za passat plui di un an da la zornada che jara 
stat mazzàt l’abreo Samuel. Mansa e Drea jarin sintaz daùr 
il fogolar che mangiavin milùz rustiz su li boris e bevevin 
vin cuet cu la canela e 1 garofulúz. 

Il fue si veva squasi distudàt e pal balcón vigniva dentri 
il lusér di luna, che disegnava la fereada sul fogolàr cumi 
un gradelón. Tasevin duc’ i doi; no si sintiva che il sussùr 
dal pendul dal vècio orloi, cu li rosutis pituradis, piciat 
sul mur. 

Dut in tun veva ciapàt fue un stec su li boris e, cun 
ché flamada, Mansa veva viodùt Drea che rideva e je veva 
domandati: « Parzè ridistu tal scur Dreut? » Lui miez im- 
bambinìt dal vin veva diti: « Duti li voltis, che viodi lusòr 
di luna, mi ven di ridi cussì, parzè Samuel veva dit: che 
mi za palesarà la luna! » 

Drea veva capìt il fal che veva fat di bandisi, ma jara 
za trop tart. Veva cumpena finìt di di che veva parùti di 
sinti sunsùr fur da la cusina. A traviars il balcón veva viodùt 
un on che coreva jà pal ronc dal vescul: lui jara saltàt fur 
da la cusina par còrigi daùr e no jara plui tornàt a ciasa. 

Ància in ché gnot in zil zimiavin li stelis par fa ridi 
la luna e da la bocia di Gargàr soflava un vintulin, che fa- 
seva inglazzá il nas e li’ uarelis. 

Tal domàn duta Gurizza saveva cui che veva mazzàt 
l’abreo Samuel. I soldàz cui trabànz lavin pardùt in zércia 
di Drea, finalmentri lu vevin ciatàt scundùt t'una grota sot 
i crez da l’Isùnz, e di là lu vevin menat lejat cumi un 
salamp tai soteranios dal cias’cèl. 

Cumpena arestàt, i judiz vevin puartati via duc’ i solz, 
che.vevin ciatati a Drea, e vevin dati a Rachele e ai soi fioi. 

Jarin za passàz tre mes che Drea jara in presón. Lui si 
ostinaya a dened, e i judiz vevin fati brusá li plantis dai 
pis par fálu confesá il so dilit. 

Una gnot, che lusiva la luna, si veva mitùt ziulá cumi 
un ossés: « Samuel lassimi, ti torni duc’ i solz!» I uardians 
lu vevin sintàt e pos dis dopo i judiz lu vevin cundanat di 
vigni impiciat su la fórcia il di di San Gotàrt, devant la 
colona di San Inazio. 

Mansa si veva siaràt in ciasa e no uareva viodi nissùn. 
Il peleot veva tentàt una gnot di fa la pàs, ma je veva bu- 
tati un cialdèr di aga sora di lui. Sol qualchi volta si la 
viodeva vigni, jù pa la riva dal cias’cél, cun t'un fagòt sot 
il braz: jarin i soi vistiaris di seda, che lava impegna al 
mont di pietat... 

Ta matina di San Gotàrt i butegàrs gurizzàns, che lavin 


scoltà messa a Pudigori prima di viarzi butega, vevin viodùt 


impiciá Drea puintàr, che ciaminànt no pareva plui vif ma 
un cadavar. Il so cuarp doveva restà su la fòrcia fin tal doman. 

Ta gnot di San Gotàrt ploveva a selis; ogni tant lam- 
pava e po tonava, che pareva vignuda la fin dal mont. 

Vuluzzada tun sial neri e sintada sui s'cialins da la 
colona di San Inàzio una fantata faseva la vea al impiciat: 
jara Mansa, la rossa! 

Viars mieza gnot jara vignuda dòngia la forcia una fè- 
mina e, crodìnt di no jessi vioduda, veva tajat la cuarda 
dal impiciat. 

Mansa jara saltada in pis cumi una vìpara co si gi 
monta sora, e jara rivada in timp di podé ciapá sui braz il 
so Drea, in chel veva lampàt e je veva viodùt Rachele, che 
strenzeva ancimò il curtìs ta man... 


44 


Tal domàn di matina i soldàz, che dovevin lá sepulí 
Drea, vevin ciatát la fórcia ueda, il cadavar jara sparit... 

I lustrissins, che passavin pa la plazza, cialánt cul nas 
in sà la forcia, spacavin il ciaf e disevin: « Misteri, misteri! » 
Li feminis, che vignivin di messa, si fasevin il segno da la 
santa cros, disint: «Libera nos domine!» Duc’ uarevin di 
la so, sol San Inazio, che dal alt da la colona veva viodút 
dut, taseva e... tasarà par simpri... 


IL ZECHIN TAL FONT DAL SAC 


Us mé donamari mi conta un fat sozzedút a Gurizza tal 
mil e sietzènt, fat senza dubi ver, che so von gi contava 


co jara pizzinina. 


Dùncia, jastu di savé, fi mé, che ai timps dal vescul 
Áttimis vivevin a Gurizza doi fradis, un jara sior e senza 
fioi, chel altri jara puór e plen di creatiris. 

Pieri, il sior, veva una locanda e tal so local smontavin 
jù i siors plui bulos che rivavin in zitàt; Simón, il puór, 
stava daùr li beciariis (via Morelli) tuna ciasuta che co plo- 
veva, dovevin meti un linsùl sora il tet. 

Pieri jara cussì avàr, che no varès dat par muia nància 
l’aga, mancul po il ueli, par meti tal luminùt, che art 
devànt la Madonuta sot il Edling (Passaggio Edling); Simén, 
invessi, veva un cur d’àur e, se mai podeva, gi dava miez 
carantàn ai puórs, che vignivin di sàbida prea la caritàt 


devànt li puartis. 


(1) Il cont Carlo Michèl Àttimis jara stat il prin arzivescul a Gurizza; 
veva duràt dal 1752 al 1774. 

In chei timps jarin tal Panavìz (Panavizza) àrbui, grane” 
e grues, cumi chei dal bosc grant (Ternova), àrbui alz cumi 
il ciampanili dal domo, che fasevin paura di cialaiu. Simón 
e la so famea vivevin, si pol di, sol di chel che lui lava 
raspolá in chel bosc. 

Tai mes di cialt, lava cuei ùa di San Zuan, frègulis e 
fones, che puartava vendi pa li ciasis; tai mes di fret cueieva 
zenevra, res’celava fois secis, ingrumava lens e lava ciapá 
uzzei cui vergóns e la zinzimpera e meti laz ta busis da li 
ciarandis par ciapá jéuars. Duc’ mistiers che podeva fa parzè 
missùn si ris’ciava di lá in chel bosc, che faseva paura pai 
ladréns da li curieris, che si scundevin là dentri. 

Una volta Simón jara restàt fur duta la gnot par là, 
sul fa dal dì a giambars tal Liach. Lui jara sintàt su la 
jarba e stava sinti i rusignui che ciantavin, quant che in 
Yun ti viot vigní viars di lui una clapa di ons. 

Simón, veva capit a nas di ze int che si tratava e, 
senza dí ne tre ne quatri, si veva subit rimpinàt su par un 
grant roul par scùndisi e, di là, veva viodùt una roba, che 
ta so vita, mai sì varès maginada. 

Chei ons vevin 1” 8፲68ከ05 ta man e un lune curtis ta 
zintura dai bragéns, ciavei luncs e barba di ciavra. Quatri 
di lor sburtavin un ciarúz plen di borsis, fatis di piel di 
purzèl, cumi se fossin tornaz di qualchi viaz in todesciarìa, 
e sora da lì borsis jara una bala di vistiaris di fèmina e di 
blanciaria cui racàms. Simón no veva stentàt a capi che si 
tratava di roba robada, ai viazadòrs da la coriera, che rivava 
tal joiba jà dal todèse a Gurizza. 

Un di lor, che pareva il capo, veva, invezzi dal curtìs, 
doi pistolóns ta zintura e un ciapièl di pustilion sul ciaf. 

Rivàz sot il vècio róul, dulà che si veva platàt Simón, 


il capo veva ordenati al arbul: « Viarziti e dopo siariti! » 
Simén, cun so grant spavent, veva viodùt viarzisi una 
puarta tal réul, che jara zondar, e duc’ i ladréns, un a la 
volta, jarin làz dentri, po dopo, l’arbul jara tornat cumi prima. 
Spaventàt, cumi un cunìn scorsenàt dai cians, Simón 
jara corùt a ciasa so e, par che dì, i giambars dal Liach no 
vevin vut di temi di chel nemì. 

So fèmina, a viodilu capita cul cos uet e flap cumi 
una giata bagnada, veva uarùt savé il parzé, Simén, che no 
viodeva l'ora di sbatonisi cun qualchidùn, veva contati, par 
fil e par segno, ze che veva viodùt. 

Ma so fèmina, che la saveva plui lùngia dal diau, veva 
subit diti: «Va là, ciastrón, e no vé paura, chel che jas 
viodùt sarà la nestra furtuna. Doman di sera torna tal 
Panavìz e va scùnditi sora di chel réul, co i ladréns ve- 
gnaràn fur dal arbul, par là spietà la coriera, che ven da la 
Sclavania, ven ja e ordènigi al arbul di avidrzisi! Po, va 
dentri e ciala di puartá via plui che podis, parzé robáigi ai 
laris, diseva mé sàntula Ménia, che jara stada coga cà `l 
plevàn di Tiarz, no si fas peciat!» 

Par Simón, ze che diseva so fèmina jara vanzeli e, tal 
dopo di misdi jara lat cà di so fradi a preáigi d'imprèst un 
sac uet. Pieri jara lat ta cianiva e, poc dopo, jara tornàt 
cul sac ta man, ma, curios cumi che jara par savé ze che 
so fradi varès mitùt dentri, veva onzút il font dal sac cu la 
smuela, che partin vendi a Gurizza i ciarbonars, dal bosc grant. 

Simón veva fat chel che veva dití so fèmina e, dopo 
vési sigurat che i ladròns jarin za lontans, veya diti ches 
paraulis al arbul e chist si veva aviart. 

Daur la puarta veva viodút un puór vècio uarb di duc? 
i doi voi, che veva subit tornat siará la puarta. 

Simón, dopo vé fat pos pas, si veva ciatàt in tun grant 
soterani, cumi chel che `l è sot il convènt dai perìis () e 
che va fin sù in cias’cél. Dentri jarin grane’ brancei, cumi 
chei che son cà i peleoz dòngia il Cuar, ma invezzi di piels 
di manz e di vigei, jarin plens di monedis, di aur e di 
arìnt, di blanciaria cui racàms, di veladis di lustrissins e di 
ogni ben di Dio. 

Simén, senza piardi timp, veva implenàt il sac di 
monedis d’àur, lui grampava i doblóns, li sovranis e i zechìns 
lusìnz cumi il soreli, cumi se fos stada clapigna dal Isùnz. 
Po, cul stes comànt, cumi che jara vignùt dentri, veva podùt 
ància lá fur. 

Mitàt il sac su la schena, cun duta ché gràzia di Dio, 
che gi pesava plui cumi se fos stat plomp, jara curàt jà par 
un troi, che lu cognosseva sol che lui, e jara rivàt san e 


végila petada 


salf a ciasa so e contènt cumi una pasca di 
ai ladróns. 

Simón e so fèmina vevin ciolt il pesenàl e vevin disuedàt 
dentri li monedis, po vevin ciolt via ta cusina ché piera, 
che taponava la busa dulá che tignivin i raùz, e lu vevin 
scundùt dentra. 

Tal doman la fémina veva puartàt indaùr il sac a so 
cugnàt, ma cumpena che jara lada via, Pieri veva disledrosat 
il sac, e veva ciatàt, intacàt su la smuela, un biel zichìn di 
chei cul San Marc. 


Pieri, avit di bez, no podeva dasi la pàs zemùt che so 


(1) Paris da li scuelis piis, vignúz a Gurizza tal 1779. 

fradi veva podüt piardi un zichin tal sac e, dopo vé mulinat 
¡in duti li manieris par capi ale, jara lat in zércia di lui par 
domandági la spiegazion. 

Cumpena voltàt il ciantón da la Macolata veva ሃ10101 
Simón che vigniva fur di una beciaria cul plat di peltri plen 
di brusàdulis e cun t una biela rosa di brocul sot il braz. 
Pieri jara restàt di clap e stentava di cródigi ai soi voi. Veva 
fermàt so fradi e chist, senza tane’ preàmbui, veva contati 
zemút che veva podùt ingrumá li monedis e veva insegnati 
il mut par podé entrà in chel arbul. 

A Pieri gi vigniva za l’aga in bòcia pensant che prest, 
fasint cumi che veva fat so fradi, varès podùt comprà una 
ciasa, che cunfinava cu la so, e podé ingrandi la so locanda. 

Ma la furtuna `l è uarba e cui che si fida di je, pol 

| restà imbroiat. 

Pieri jara lat tal Panavìz, veva ciatàt fur il vècio róul 
che veva diti so fradi, ma prima che lui ves ordenati al 
arbul di aviárzisi jarin plombati adues doi ladróns, che dopo 
vegi butàt un laz a tor dal cuel, lu vevin strangolàt ! 

Tal doman un ciaradòr di Aidússina, che passava pa la 
strada da la baita, veva viodùt un on muart cun tun laz 
al cuel, tal fossàl, si veva fat il segno da la Santa Cros e 
veva scoreat i ciavai par rivà prima in zitàt. 

So fémina jara cumi mata dal displasè, ma so cugnàt 
Simén, dopo qualchi timp, veva compràt la ciasa che uareva 
comprà so fradi, si veva mitùt in compagnia di je e, deventàt 
ància lui locandier, veva fat meti, par insegna sora la puarta, 
un grant giambar di fiar indoràt in tal miez di una gir- 


. landa di fois di réul pituradis di vert. 

Penk che vignissin i franzés di Napulion a Gurizza li 
stradis dai nostris contornos jarin pleni di ladróns. 

Il Valón par lá a Triest e la Magnizza par lá jà ta 
Bassis, jarin tra li stradis li plui pericolosis. 

I nostri vècios disevin che ai ladróns da la Magnizza 
ju clamavin bisiacs, parzè jara int che si platava di dì tai pais 
di Turiac, di Pieris, di Bean, di San Pieri e in altri vilàz. 

Di solit i ladróns butavin una cuarda traviars la strada 
e la leavin atòr i arbui, quant che li caretis passavin, i 
ciavai si imbardeavin ta cuarda e si rebaltavin par tiara. In 
chel momènt saltavin fur, da li boschetis, i ladróns che gi 
disuedavin li sachetis ai viazadòrs. 

Una volta par setimana passava pa la Magnizza un ciar 
che lu clamavin brancàl, jara una spèzia di curiera, che 
menava lètaris, moneda e altra roba, i ladróns, plui di una 
volta, gi vevin dat l’assàlt e lu vevin disuedàt. 

Su pa li stradi maestris si ciatava ogni tant qualchi 
locanda, dulà che i viazadòrs podevin vé di mangia e di 
bevi e 1 ciavai ciapavin la blava e l'aga tal seglòt. 

Ancia su la Magnizza jara, in ché volta, una locanda 
cun t’una cusina e un biel mezat, dula che al vinars si po- 
deva mangiá trutis dal Isùnz e, d’unviar, muséz e sanganei 
cu la sbruada o uitis sul spet cu la polenta. 

Sot la piargula jara un zuc di sboc’ lis cumi il tajèr. 
La domènia no si podeva ciatà un puest libar su li bancis, 
parzè duc’ i tiradòrs di seda, da la filanda di Fara, vignivin 
chenti bevi la bozza, ma di dìs di vora no si ciatava ànima 
viva fur di chei foresc’ che passavin par di là. 

Il locandìr, mestri Tita Bersàn, veva una fia biela cumi 
un bocul di rosa, che co spalancava la bociuta, par ciantá 
li vilotis, mostrava i dintúz blancs cumi i pignui di Bielvedè. 

Plui di qualchi filadòr paesàn veva tentàt di digi qualchi 
biela parauluta par fa mated Silicuta (Cecilia), ma je no veva 
uarùt mai dági bada a nissùn. 

Tra i furistirs che vignivin tal local veva dati tal voli 
un cavalcànt, che spes passava par di là. Veva un biel ciavàl 
blanc, cui furnimènz di arìnt, che coreva cumi il vint. Co 
vigniva ta locanda, lava sintási simpri daùr il fogolár, man- 
giava poc, beveva mancul e stava ciali duc’ chei che vignivin. 
Plui di una volta i soi voi, neris cumi il ciarbón, si vevin 
incontràt cun chei di Silicuta; je veva subit sbassàt i soi e 
jara deventada rossa, cumi un garoful sclopón, senza savé 
il parzè. 

Dai un poe uè, dai un poc doman, lor vevin baratàt 
qualchi perauluta e, un poc par volta, Silicuta si veva 
"nacuart di jessi inamorada di chel cavalir. 

Je no sbassava plui i voi, co incontrava chei di lui, 
ma i dava di ches ociadis che varessin fati piardi il ciaf a 


un San Luis. 

Jara. vignùt. l’unviar e il cavalir, che veva dit di cla- 
mási Febo, no passaya plui a ciaval su la Magnizza ma in 
Yuna carozza, cu la stema su la puartèla e doi servitòrs 
in siarpa. 

Una di il cavalìr, dopo végi fati avonda li bielis, veva 
diti: «Soi uarfin di pari e di mari, stoi in t'un cias’cél sui 
Ciars, 801. 8168. di bez, di campagnis e di servitút, no mi 
mància che una feminuta, cumi te, che deventi la parona 
dal mé cur. Silicuta! mi ustu par to moròs?» Je, che no 
viodeva l'ora di ¡podé bandoná la Magnizza e che no veva 
il cur di clap, veva diti: « Jo si che ti uei! » 

In chel dopo di misdì je lu veva compagnàt fin fur da 
la puarta e lui, prima di montà in carozza, veva dati una 
bussada su la bòcia senza che je si la varès spietada. 

Jara la prima volta che un fantàt veva podùt strenzi 
chei lavràz morbiz cumi il velit... 

La Magnizza jara cuviarta di nef e pareva un desert, 
soltánt un nul di.corvàz sualava viars Mofalcón, il soreli 
jara colór. dal lemén e stava par lá a mont, sù dal Isùnz 
scomenzava jevá una fumada grisa, che pareva di uaré in- 
glazzá ància li miduelis dai uès. A Silicuta invezzi gi pareva 
di vé il fuc adues. Veva saludàt cu la man ancimò una volta 
la carozza, po jara tornada in cusina. 

Silicuta duarmiva ta ciamara sora la puarta da la lo- 
canda e, curagiosa che jara, co sintiva qualchi sussùr di 
gnot no veva paura di jevási e di torná ciali se jarin ben 
siaràz i clostris. 

In ché gnot je no podeva ciapá sun par nuia; gi pa- 
reva che li’ urtiis vessin scotati i lavris, co siarava i voi, je 


viodeva il cavalìr, che la cialava e che uareva tornála bussá... 

Dopo un piezzòn, che jara tal jet, gi veva paruti di 


sintí sussàr jü ta strada, devant la puarta, cumi se qualchidùn 
uarés uarùt vigni dentri. 

Je jara saltada fur dal jet e jara lada discolza jù pa li 
s'cialis, che menavin ta cusina, veva ciolt il curtis da la 
ciar, che jara sul seglàr, po jara lada déngia la puarta, che 
dava su la strada. 

Devant il quadrút da la Madona di Monsanta ardeva il 
luminùt, che faseva un fregul di luna pa la cusina, e Silicuta 
veva viodùt, che traviars una sfrissadura, una man dal di fur, 
stava, di un momènt al altri, par viarzi il clostri da la puarta. 

Je jara rivada ancimò in timp par scunzurá chel piricul; 
veva alzàt il curtìs e dati un colp pai des! Je veva sintùt 
un ziulón e viodùt spari la man fur da la sfrissadura, ma 
no veva fat in timp di parási par scansá un dos gotis di 
sanc, che vevin spregotati la ciamesa. 

In ché gnot ància i soi vècios, svejaz di premura e pal 
spavent provàt, no vevin plui podùt siará lus. 

Tal doman Silicuta, no viodeva l'ora che capitás so 


morós par contági ze che veva tociati in ché ‘gnot. Ogni 


5 


tant coreva su la puarta par viodi se vegnarés, ma veva ze 
spietà, lui no vigniva... 

Jarin passadi zornadis sora zornadis e plui lunis si 
vevin tornàt a fa; jarin tornaz ància l’unviar, la nef, i corvàz, 
che sot gnot sualavin viars Mofalcón, ma il cavalir no si 
veva plui fat viodi. 

Silicuta scomenzava plane plane a rassegnási al distin: 
dopo dut, pensava je, una bussada no lassa magla e cui che 
la ciapa no fas peciat; un tant gi veva diti ància'pre Franzès, 
co jara lada confessási par Pasca. 

Una matina si veva fermat devant la puarta da locanda 


una carozza, a Silicuta veva dati un bot tal cur! Je veva 
subita cognossùt chel len, e poc dopo jara dismontat jà so 
morós cun t'una muda gnova e li manezzis blanci su li mans. 
Cumi il solit lui jara lat daar il fogolàr e veva diti a 
Silicuta, che no veva podùt vigni prima, parzè veva dovùt 
lá lontàn par via di una ereditàt, che veva lassati un so 
7 barba, general, muart in uera. 
« Cumò, veva diti, soi pront a sposáti, uarés paró prima, 
che vegnis tal mé cias’cèl par viodi se ti plasarà. » Je veva 
Y diti di jessi pronta di vigní cun lui se i soi genitòrs gi ' 
varessin promitùt. So pari, che cognosseva zemùt che pensava 
so fia, no veva vut nissùn scrupul di lassála lá, tant plui 
che sarès tornada a ciasa prima di gnot. 
Je veva montàt ta carozza e i ciavai si vevin tacàt cori 
cumi saetis. 
Cor che ti cori, vevin lassàt indaùr un grun di lucs, 
che je no veva mai viodùs, finalmentri co li ciampanis, di 
un vilàz poc lontàn, sunavin misdì, jarin rivàz devant un 
grant ciasamènt isolàt, cun tuna cort devant, e la carozza 
si veva fermàt. 
I servitòrs jarin saltàs jù di siarpa, vevin spalancàt il 
= puartén di fiar, po la carozza jara entrada. 
p Cumpena dismontada, je veva viodút che il ciamin da 
la lissiaria fumava, cumi chel dal for di mestri Coleto a v 
‘ara, co rustiva il pan par dut il vilàz, e veva domandati 
il parzè al so maròs. Chist, che par duta la strada veva 
tasùt, disint di vé mal di dinc’, veva diti: « Li prontìn l’aga 
butáti dentri, par dut chel mal che mi jas fat!» 
il cavalìr veva tiràt jà da la man dreta la manezza 


e Silicuta veva podùt viodi che gi manciavin duc’ i des. 
«Jo soi il capo dai biziacs», veva diti lui, «e in chist 
timp, che tu no mi jas viodùt, jo jari squasi ogni gnot sot 
i toi balcóns cu la speranza di podémi vendicá. Finalmentri 
il zoghét mi l'è riessit e uè tu mi la pajaràs in compania 
di un'altra fantata, che arin a ciólila cumò!» 

A Silicuta si vevin viarti i voi massa tart. I ladróns la 
vevin siarada in t'una cantina e jarin tornàz fur cu la 
carozza. 

Restada sola, in chel luc, je si veva butàt in zenoglòn 
par tiara e veva scomenzàt pred la Madona di Monsanta di 
vignigi in so ajut. Cumi che preava, je viodeva ché Mado- 
nuta, ta so cusina, che ogni dì lava impidgi il luminùt, 
viodeva chei doi vasùz cul pardòn cueit sù pa la riva di 
Monsanta, co jara lada pal Santissin Non di Maria a chel 
santuari, e so barba Vigi la veva menada sul s’cielàr sin 
cà li dos colonis, sota la mont. 

Ricuardava ché gnot spaventosa, che una man mal in- 
tenzionada, uareva vigni puart la miseria o forsi il disonòr 
ta so ciasa, sì ricuardava ze che veva sintùt, co jara fruta, 
contá a dutrina dal capelàn, di Giudita e di Oloferne, co 
stava cui soi ancimò a Luzinìs. 

Tal timp che ricuardava il so passàt e si preparava a 
una buna muart, t'un colp, sint uicá la claf ta siaradura, 
la puarta si viarz: jara un ciarbonàr, che puartava un sac 
di ciarbón. 

A viodi ché fantata ta cantina, chel on jara restàt di 
clap e veva subit domandati il parzè. Savùt il mutìf e sintàt 
ze che i ladróns uarevin fa di je, lui, che veva ància una 
fia a ciasa, veva vut compassion e veva diti: « No lafè, che 

no lará cussì; jo ti metarai ta un sac di ciarbón e ti me- 
narai fur di chist cias’cél maledét ! » 

Senza piardi timp, la veva lejada t^un sac e mituda sul 
ciar, sora i ramàz di pez, cumi che fasin i ciarbonàrs par 
che no si sfreguli il ciarbén, co lu menin vendi in zitàt, e 
jara lat via cun je. 

Pa la strada veva incontràt un batalion di soldàs dal 
colonèl Terzi, nostri compaesán, e il ciarbonàr veva contati 
al comandànt ze che veva tociati a ché zóvina. 

Il comandànt, che qualchi an prima veva piardùt un 
tenènt che i ladróns gi lu vevin copàt a Visc, veva dati 
ordin ai soldàz di dirézisi viars chel cias’cèl, dulà che do- 
veva stà il vècio cont Febo, un on originàl, che dopo la 
muart di so fèmina no si veva fat plui viodi di nissùn, e 
che la int diseva, che viveva, senza timòr di Dio, cumi un 
salvadi. 

I soldàz jarin entràz tal palaz, ma no vevin ciatàt ànima 
‘viva. Ta ciamaris dal cont jara stat puartàt via dut quant 
dai ladróns, sol tun ciamaròn, dulà che una volta fasevin i 
bai, jarin un grun di stramàz par tiara, che gi servivin ai 

ladróns par duarmi qualchi volta, co jarin di passàz. 

| Il comandant, vignùt fur di chel luc, veva ordenati ai 
soldaz di dági fuc al cias’cél par brusálu cumi un nit di 
vespis, co ven [181481 sot il nostri tet. 

Silicuta jara rivada sot gnot su la Magnizza, veva vio- 
dat un fugarón sui monz dal Ciars e si veva imaginat ze 


che brusava, ma prima di entrà a ciasa so, si veva fermat 

par cialá ancimò una volta chel splendor, e si veva ciatàt li 

lagrimis ai voi...- ` 

y Dopo qualchi an, Silicuta veva sposàt un ric locandir 

di Gurizza. Cu la so dota je si veva fat dá ància chel qua- 
dràt da la Madona di Monsanta. 

Ma ogni volta co je gi impiava il luminùt, no si di- 
smenteava di dí un Pater, un Ave e un Gloria in onòr di 


ché Madona miracolosa che la veva salvada. 


IL PLEVÀN E IL UÈS DI MUART 


Sut prinzipi dal votzènt ogni glèsia di Gurizza veva ancimò 
il segrat, par sapuli i muars dal popul, atòr di je. 

Ai nòbii, invezzi, ju sapulivin tai soteragnos e gi cuviar- 
zevin la busa cun t'una piera lùngia e làrgia, che gi serviva 
ancia di pavimènt a la glèsia. 

Dongia il segràt dal nostri Domo, jara in chei timps la 
vècia canònica, una ciasa bassa di un sol plan, cui scurs e 
i tre puarténs pituràs cul colór vert, sul stes. puest che uè 
si ciata la gnova. 

Ogni puartón da la canónica veva tre s’cialins sul plazzàl. 
‘In ché ciasa stava il plevàn, cui canonics e i capelans ; la 
doménia, dopo di misdi, lavin là i fruz e li frutis a dutrina. 

Dopo vé dismitút la usanza di sapuli atòr il Domo, 
jarin restadi li crôs e li lapidis ancimò un zincuanta ain 
sul luc, po il font jara stat vendùt par fabrica una filanda 
par tira seda. 

; Li fèminis dal Senàus gi contavin, un sessanta ain fa, 
a li frutis, che guciavin la cialza sot i volz di Sant Antoni, 
un fat spaventés, che jara sozzedùt ta vècia canònica. 

Ai timps dal fat jara plevàn di Domo un predi mataràn, 
grasignàt, vècio e smarcaios. Il plevàn, par festezzá il giu- 
bilejo da la so prima messa, veva invidàt a zena li primi 

e a 


parsonis da la zitàt, cun tun grun di fraris, GR capuzìns e 
di predis forésc’ _vignàs par ché ocasion pascolási par Gurizza. 

Veva par coga una vedragnota, che veva servit prima 
cà `l vescul defónt; coga famosa par prepará ogni spèzia di 
buini pitanzi nostranis. Par Pasca, po, faseva tali fulis, che 
cui li mangiava gi vegniva di lecási i lavris dut il di. 

Pa li vot doveva jessi pronta la zena, ma, poc timp 
prima, la coga si veva ’nacuart di no podé prepara i ardi- 
0105, parzé gi manciava il parsembul. Duta disperada jara 
coruda cà ’l1 so parón e veya diti: «Sior plevàn benedèt, 
mi tócia una granda disgràzia! Soi senza parsembul e no sai 
zemùt prepará i ardiciocs pal so amigo spisiar, che gi pla- 
sin tant!» 

« Puóra storcla! Pa sta roba cà si disperis », veva ri- 
spunduti il plevàn, «va jù tal segràt, che ciataràs tant 
parsembul che ús. » 

« Tal segràt, a sta ora? Jo no jo, che no voi!» veva 
diti la Sesa, «jai tropa paura dai muarz par lá di gnot dòn- 
gia li fuessis. 

« Ben », veva diti il plevàn, «larai jo par te, ma cul 
parsembul ti partarai ancia un ués di muart, par che imparis 
a vé curàgio », e il plevàn jara lat jù tal segràt... 

Jara una di ché gnoz di marz che a Gurizza son cussì 
bielis. Manciava la luna, ma il zil, pal splendér da li stelis, 
veva il colór turchìn dai garofui dal furmènt, cumi i vistiaris 
di seda da li nuvizzis di Bore Fasuli. 


Ta ostaria, che l’è ta cort Caravègia, una clapa di zo- 


(1) Pastuti gurizzanis, grandis fati cumi gnocs di patatis, fati cul pan 
Eratat, pignui, da passa, furmadi gratat, scussa di lemón, svarzelàt tajat a bocognùz, 
ros di uf e farina blància, cusinadis tal brut di parsùt. 

vins si prontava di lá fagi la serenada, cui violins e cul 
lirón, a Matilduta, un agnul di Dio, cun doi vogléns lusinz 
e neris cumi li moris di baràz, che stava daùr i Resonèrs 
(Via Orzoni) e, intànt ciantavin : 

Matilduta, biela fruta, 

Tráiti infúr sun chel balcón, 

Una sola parauluta 

Che ti spieghi la resón ! 

Il pleván jara tornát cul parsembul ta man e cun tun 
ués di muart sot il braz. 

Co la coga veva viodùt chel uès, si veva tacàt ziulà 
cumi una mata. Il plevàn alora veva fat fenta di butá il uès 
fur pal balcón, ma invezzi lu veva butàt sot l’armàr ta cia- 
mara, dulà che jara preparada la taula pai invidàs, po veva 
diti: « Va là, Sesa, no sta jessi cussì stùpida, dai vis bisugna 
vé paura, ma no dai muarz! » 

Sesa, dopo vé viodùt spari il uès, zerciava di dási cu- 
ràgio, si ricuardava che so nevòt barbier, dòngia il convènt 
da li mùgniis, co vigniva ciatàla, la domènia dopo bindission, 
par scrocigi qualchi svanzica, gi diseva: «Agna Sesa, bi- 
sugna gioldi la vita fin che si pol, parzè omus mortus non 
est plui buligaribus ». Sei il latin dal nevòt, sei che veva 
finit di tajá fin fin il parsembul, par métilu cul pan gratàt 
sui ardiciocs, veva dat un suspirón e si veva pacificàt. 

Intànt vevin scomenzàt vigni i invidàs, e duc’, secònt 
il rango, si vevin metùt a sintà dòngia la taula. 

Il muini, vistùt di fiesta, faseva di servidòr. Veva cum- 
pena puartat li tre primi pitanzis: zèsera cul parsùt, gialina 
rustida cu la salatuta e agnèl frit cu l’uf e pan gratàt, co 
dut in un si viot compari devant dal armàr l'ombra di un 

on grant e grues, che ven indenànt viars la taula. Duc’ 
quanc? si vevin cialàt ta musa cumi par domandá cui che 
podeva jessi ché ombra. Il preposit, che paréva il plui 
curagios di duc’, veva fat di moto di strénzisi plui insieme 
par fági puest ància pa la ombra, il muini po, veva puartàt 
una ciadrea e un plat di peltri ància par je, e l'ombra si 
veva sintat... 

Due’ tentavin di fasi viodi indiferènz. Il muini conti- 
muava puartá sù una pitanza daùr l’altra, e ogni volta gi 
meteva sul plat ància pa l’ombra. Ma chista no veva zerciat 
fregul, nància co veva puartàt l’ombul cul contorno di pasta 
frola, che i nostris vècios disevin, che faseva risusità ància 
i muarz ! 

I invidàs jarin restàs murtificàs di viodi che l'ombra 
no uareva fági onòr nància al ombul di soranèl, po viodint 
sul orloi, piciat sul mur, che si vissinava l'ora di mieza 
gnot, veva scomenzati vignígi adues una paura malandreta. 

Tl uardian dai capuzins, alora, par sconzurá qualchi 
malàn plui grant, veva diti al muini di lá ta sagristia dal 
Domo a eioli dut l’ocorìnt par compagna via i muarz. 

Duc’ vevin finìt, cumi par inciant, di mangiá e di cia- 
cará. Ta ciamara no si moveva che la flama da li florentinis 
e il pendùl dal orloi comprat cà `l Sich, ma in lontananza 
si sintiva li ciampanis da la Capela, che clamavin i fraris a . 
preá in coro... 

Il muini jara tornàt cui camis, li stolis, i aspersoris e 
un vinc’ ciandelòz. I predis si vevin vistùt cui abiz benidìs 
e dopo vé impiat cu la bausia i ciandelòz si vevin tacàt preá 
li prejeris pai muarz. Il plevàn veva ciolt sù il uès, che jara 
sot l'armàr, e alora l'ombra si veva alzàt sà da la ciadrea, 

jara lada fur da la ciamara e jà pa li scialis. 

Duc’ i predis, preant il Miserere, jarin lati daùr fin in 
chel puest dal segrat, dula che il plevan veva ciolt sà chel 
ués. Dopo vé binidit ché tiara ognún jara 181 a ciasa so, 
ma il plevàn invessi di torni ta canónica, jara lat cul pari 
uardian, tal convènt dai capuzìns, par métisi fa pinitinza. 

Dopo ché gnot scalognada jara capitati al plevàn una 
tala paura dai muarz, che doveva jessi la so ruvina: viodeva 
uès di muart e ombris par dut. 

No jara passat nància un mes, che ància lui, dai granc’ 


spavènz, jara tornàt al Creatòr. 


IL ZINAR DAL RE 


Donen dal Timau, che visin Mofalcón va butási tal mar, 
viveva par antic un pesciadòr tuna pìzzula ciasuta cuviarta 
di mufis, che gi vevin dati cui ains duc’ i colérs dal 
arcobaleno. 

Il pes, che lui pes'ciava tal mar poc lontàn, lava vèn- 
dilu a Gurizza, parzè jara sigùr di ciatà simpri boins com- 
pradòrs. 

Jara pìzzula Gurizza in chei timps, e cui che veva di 
parti batiá, doveva lá fin a Salcàn. Duc’ i siors vevin la 
ciasa in cias’cél; là stava il gastàlt dal cont, parén da la 
zitàt; là jara ància la puesta dai vigniezians. 

Di gnot ardeva un luminùt, cà e là, devant qualchi 
statua di Madona; su la puarta da li ostariis e da la spe- 
ziaria, jara un feralùt impiat; chista jara la sola luminazion 
pa li stradis, ància chistis mal balotadis, parzè nissùn uareva 
fa in ordin li rabotis, che jara obleat di fális. 

Co ploveva, po, pareva il diluvi, parzé nissuna ciasa veva 
la gorna, e cui che passava pa la strada, oltri l'aga che vi- 
gniva dal zil, ciapava par sora ància l'aga, che colava dai tez. 

Al pes’ciadòr però, abituat di rimpinási su pai grèbanos 
dai Ciars, gi pareva Gurizza la zitat plui luminada dal mont, 
e, li so stradis, lissis cumi il tajer da la polenta. 

Il nostri on jara pari di doi zimui: un frut, che si 
clamava Zanùt, e una fruta, che veva non Zanina; lui gi 
uareva un ben di Dio a duc’ i doi, parzè jarin la so ùnica 
consolazion, dopo che la glanduzza veva puartati via la so 
puóra fèmina. 

Una dì, che lui veva di governi li rez a ciasa, veva 
diti ai soi fioi di 14 cuei un pòcia di fassina, par fa la zena; 
lor doi jarin las in zércia di je su pa la mont. 

Intant, che i zìmui jarin fur di ciasa, si veva scurìt il 
zil, veva scomenzàt saetà cumi il demoni e colà tanta tam- 
piesta, che pareva vignuda la fin dal mont. La tiara tremava 
duta sot dai pis, cumi un vene co sofla il vint, l’aga dal mar 
buliva, cumi ché tal cialdier6n da la 115518, co si la s’cialda 
par sboentà i purzis. 

Dopo chel rimitúr spaventòs, jarin sparìs i trois e li 
stradis, si vevin cambiat i cors da li aghis, e duti li ciasis 
si vevin disdrumàt; chist jara il flagèl plui grant, sozzedùt 
da li nostri bandis, dopo che Atila veva mandàt a ramengo 
la zitàt dai nostri antenás: Aquilea, mari di Grau, e ava 
di Vignesia. 

I doi zimui, par furtuna vevin ciatàt rifugio 1” una grota, 
€ co il diambar jara passàt, jarin saltàs fur, ma dal alt da 
la mont vevin viodùt, che dulà che prima jara la so ciasa 
cul ortiz, cumò no si viodeva che un mar di aga. 

Duc’ i doi si vevin mitàt a vai e sfregolási i voi, 
pensànt a so puór pari, che jara muart forsi preant il Signér 
di vé misericordia dai soi fioi. Lor vevin mandati tanti 
bussadis cu la man, viars chel luc, là che il cur e i voi 
gi disevin che jara stada la ciasa so, po si vevin mitàt in 
viaz par lá in zércia di furtuna atòr pal mont. 

Dopo vé ciaminat e ciaminat duta la gnot, jarin rivas, 
sul fa dal di, dòngia un flun cu l'aga verda, che po vevin 
savùt, che si clamava Vipau, e che i vècios disevin che jara 
pari dal Timau. 

Dongia il flun, e sota la mont, jara un grant cias’cèl 
cun quatri turions duc’ cuviarz di èdera, che, se no ves vut 
i balcóns cu li fereadis e il puint devant il puartén par 
tirálu sù, lu si varès ciolt par un grant cret cuviart di fois. 

In chel che lor stavin cialá il cias’cél e pensavin di là 
preági ale di mangia ai soi paròns, viodin vigni incuntra di 
lor una piora blancia duta rizza. Viódila e vignígi il pensier 
che la piora jara una buna scusa par lá cun je tal cias’cél, 
disint di véla ciatada tal bosc, jara stada quistion di un bati 
di voli. 

Il puint dal cias’cèl jara molàt jù; i soldàs, che di solit 
fasevin la uardia, manciavin, cussì che lor no vevin ciatàt 
nissuna dificoltàt di rivá sin tal bearz. 

La prima ánima viva, che vevin incontràt tal cias’cèl, 
jara una fruta bionda, duta rizza cumi un agnulùt, che 
viodìntiu rivá cu la piora, veva batùt li so manutis pa la 
cuntentezza, e veva diti a lor doi di vigni cà di so pari, 
che varès dati un regàl parzè che vevin ciatati la piora che 
jara s’ciampada fur dal cias’ cèl. 

Il cont si veva fat contá dai fruz in ze mut che jarin 

capitàs dòngia il cias’cél, e dopo vé sintùt la disgrazia che 
veva tociati, veva vut cumpassion di lor e veva diti di podé 
stá tal cias’cél, par fági cumpania a so fia Gnesuta; po sveva | 
ordenati a li camarelis di lavá e visti ben chei fruz, 6 i 
doi uarfins vevin ciatàt ta contessina una gnova sur. 

I doi zimui cressevin granc’ e biei, e il cont ju veva 
fat tirá sù, cumi se fossin stas soi fioi. 

Jarin za passàz una vora di ains di ché dì che chei doi 
uarfins jarin capitàz tal cias’cél; co Zanút veva passat i vinc’ 
ain, il cont lu veva clamát una dì tal so mezát e veva diti: 
«Zanùt, cumò l’ è vignuda ància par te la ora di mètiti fa 
alc di ben pal prossin. Cà jastu: una borsa plena di monedis 
di àur, una buna spada di ches dai mòros, ti doi il mior 
ciavàl, che jai ta stala e tre cians, che no si ciatin i so 
compains a zirá dut il Friul. Va cun non di Dio, dulà ‘che 
il cur plui Vispira! » 

Zanùt veva ringraziat il cont cun dut i cur pal ben che 

veva fati, e veva bussati la man a so fia Gnesuta, po veva 
‘strenzat déngia il cur so sur Zanina, e, tal domàn, veva 
bandonàt il cias’cél ciolint la strada in ché direzion che si 
jeva il soreli. 
A Ciavalciant, lui veva passàt una vora di mons e di 
fluns, veva viodùt di ogni sorta di paìs e di zitàs. Final- 
mentri jara capitát in tuna zitàt che veva tapès neris fur 
di ogni balcén. ነ 

Cumpena rivàt, jara lat t'una ostaria par meti-jú il 
ciayal, e si veva subit informat, parzé che la zitàt puartava 
luto. L’ostera veva diti: «In tun bose, dòngia la zitàt, vif 
za da secui, un mago che jà siet ciafs; la zitàt, par vé pâs 
di lui, bisugna che ogni an, in chista zornada, gi meni una 

zòvina di disavòt ain par lui. Ogni an ven tirada la sort 
a cui che gi tòcia ché fin, e chist an la sort ja dizidut pa 
la fia dal re: par chist mutif duta la zitàt 1" è vistuda 
di luto! » 

Zanùt, dopo vé savùt il mutìf, jara lat fur da l’ostaria 
fin ta plazza dal marciat, ma apena rivàt veva viodùt un 
spetacul, che mai si lu varès maginàt. Su tun ciar dut 
inflorát, tiràt di doi par di manz, stava sintada sun tun 
trono d’àur una zòvina, duta vistuda di blanc, cun tuna 
ghirlanda di flors di naràns sul ciaf. Jara blància cumi la 
nef, veva i ciavei blons cumi i spics di furmènt e i voi 
zelésc’ cumi l'aga dal Isùnz. 

Devant dal ciar quatri soldàs soflavin ta trombis, fatis 
di cuar di manz, che fasevin un fracàs cumi quant, d’inviar, 
sofla la buera tal nostri bose grant. Atòr dal ciar jarin altri 
soldàs, che vevin il scudi tal braz e la lanza ta man. Ogni 
tant il ciar si fermava, e il comandànt dai soldàs montava 
sul ciar, dòngia ché zóvina, e tacava sberlá viars la int: 
« A non dal nostri re, jo us disi a duc’ ualtris, omps curagios 
di chista zitàt, che cui che ul li mazzi il mago, par liberá 
la fia dal re, la podarà vé par fèmina! » 

A sinti ché biela ufiarta, i vécios si voltavin via sco- 
dolànt il ciaf; i zovins po disevin che jara mior tombolási 
sul fen, ma paróns da propria libertàt, che duarmi su la 
pluma inciadenàz dal matrimoni, sei pur magari cu la plui 
biela zòvina dal mont. ` 

Ma messedàt tra i omps poc generòs di ché zitàt, jara 
ància un zovin forèst, che no la pensava a chel mut. Zanùt 
veva stimàt so dovè di dági ajut a ché puóra zòvina, e si 


veva presentat al comandànt, risolùt di lá mazzá il mago. 

La fia dal re jara tornada cà di so pari, e 28801, com- 
pagnat dai soldàs e dai soi tre cians, jara lat viars il bose, 
dula che stava platat il mago. 

Tl bose veva un grant puartón di fiar e una ciaranda 
di spinis dal Signér atòr di lui. I soldàs vevin viart il 
puartón e Zanùt cui cians jarin làs dentri. A sintí sbati il 
puartòn, il mago, che jara tuna tana in font dal troi, jara 
vignùt fur par lági incuntra. Zandt veva la spada tal puin 
e la bisazza al flanc, co veva paruti il moment propizi veva 
sivilati ai cians, par faju vigni dòngia di lui, po veva clamàs 
par non: « Soflavint! Spacafiar! Sbregadùt! corét al asàlt! » 
I cians si vevin butati adues al mago, cumi tanti tigris 
famadis, lui po si veva tacàt mena tai colps, che cun ognidùn 
gi tajava net un ciaf al mago. Finalmentri il mago no veva 
podùt resisti e veva distirat i cracs. 

Zanùt alora veva tajati fur di ogni ciaf la lenga, e li 
veva mitudi dutis ta so bisazza, po, jara tornat fur dal bosc, 
dulà che lu spietavin chei che lu vevin compagnàt. Lui veva 
clamàt in banda il comandànt dai soldàs e veva dati miez 
dal so fazzolèt di cuel e miez dal so anèl di det, par par- 
tági a la fia dal re, par pegno dal so amór, e veva diti di 
digi, che cumi in ché zornada, sarès tornàt par sposála, 
passàt che fos un an. 

Zanùt, dopo vé ciolt il so ciavàl ta ostaria, jara lat via 
di ché zitàt, che in grazia so jara stada dilibirada di chel 
birbànt di mago. 

Ma il comandànt dai soldàs, che veva una simpatia in 
segrèt pa la fia dal re, sei pa la svergonza di no vé vut 
lui il curagio di lá a mazza il mago, sei pa la zelosia, che 
lu roseava, di viodi Zanùt preferìt da la sort, no jara plui 

tornat tal palaz dal re, veva bandonat ància lui ché zitat, 


senza consegná il pen, che veva dati Zanùt. 

Un an dopo, ché zitat jara duta in fiesta; grane’ festóns 
di oràr e un grun di ghirlandis di rosis jarin pa li contradis, 
parzè in ché dì doveva sposási la fia dal re. 

Ta granda sala dal palaz dal re, duta la int jara za 
dongia la taula e veva scomenzàt mangia, ma il sposo no lu 
si viodeva capitá. Mangia e mangia, il gusta jara za finit, 
co al re jara capitati un suspiet: che il sposo podeva ciatàsi 
fra ché int e no uareva fási cognossi; difàt, sintàt poc lontàn 
di lui, jara un om forèst, za stagionàt, che nissùn lu 
cognosseva. 

Il re, par vigni savé una dreta, veva invidàt i presìnz a 
uaré conti ognidùn un fat impuartànt, che veva tociati ta vita. 

Co jara vignuda la volta di chel om forèst, chist veva 
contàt di vé mazzàt l’altri an il mago, che jara tal bose di 
ché zitàt. Il re alora veva domandati ze prova che podeva 
puartá par confermà chel fat. Chel om jara lat un moment 
fur da la sala, e jara tornàt cun tun sac su li spalis, lu 
veva aviart devant di duc’, po veva struciat fur i siet ciafs 
dal mago. 

Duta la int, a viodi ché prova cussì clara, veva tacàt 
sberla: «Viva il nuviz, e viva la nuvizza! Viva il nostri 
liberadòr!» Duc’ jarin vignùs dòngia di lui par podé ticá 
cu la so bucaleta. 

Ma sul plui biel da la ligria, si veva presentàt su la 
puarta da la sala un biel zovin, dut vistùt di fiesta, e, co 
la fia dal re lu veva viodùt, veva dat un sberlón e gi jara 
coruda incuntra disint viars la int: « Chist zovin cà `l è stat 
il mé salvadér, e no chel brut vècio impostor ! » 

Duta la cumpania jara restada cumi fulminada a sinti 
ché rivelazion; il re, po, veva domandati a chel zovin di 
mostri qualchi prova. Zamút alora veva tirát fur da la so 
bisazza li lenghis, e duc’ vevin podùt constatà che jarin ches 
che gi manciavin al mago. 


Alora apena si veva fat curagio ancia il cogo e veva 
dit di cognossi chel om, che jara un ciarbonàr, e chist veva 
confessàt di vé sintàt, stant su un arbul, ze che veva diti 
e dati Zanùt al comandant dai soldàs, che no jara plui 
tornàt tal palaz dal re. 

Par ciasti il re veva ordenati ai soldàs di ciapá il 
ciarbonàr, di leigi ogni giamba e ogni braz a un ciavàl, di 
scoreà i ciavai e fálu cussì squartá; po veva diti di ciapá il 
cadavar, i ciafs e li lenghis dal mago e di brusá dut insieme 
su la plazza dal marciat da la zitàt. 

Ma la fia dal re e so zinar gi vevin prejati di perdo- 
nági al ciarbonàr, par no maglá di sane la tiara, la prima 
dì dal lor matrimoni. 

Il re, che mai prima si veva comovút a li prejeris, pal 
matrimoni di so fia cun Zanùt, veva mostràt ància lui di vé 
un cur tal sen e veva perdonàt. 


LA FADA TUNINA 


JER una volta un puór pes'ciadór, pari di siet fioi, che 
no saveva zemùt fa, par tirá indenant cu la famea. 
D'inviar o no ciapava nuia o ciapava cussi poc pes, 
che no gi bastava nància par lui; par chel una di, che jara 
plui disperàt dal solit, lant fur di ciasa veva diti a so fè- 


68 


mina: « Provi ancimò ué di lá a pes'ciá, se no mi judara 
il Signér, mi judarà po il diaul! » 

Lui veva cumpena butàt li rez tal flum, che si vevin 
talmenti implenàt di pes, che stentava propi tirális sù. Dut 
content, jara tornàt in tiara, e, dopo vé leat la bàrcia atòr 
di un arbul, stava par là a ciasa, ma in chel veva viodùt 
un sior, che ciaminava pal argin dal flum. Il sior jara vignùt 
dòngia di lui e veva diti: « Galantòn, parzè seso ué cussì 
content?» E il pes'ciadór a lui: «Jai implenàt di pes li 
mé rez e podarai véndilu par compra farina e ueli par dagi 
la polenta cul pes frit ai mei fruz, che son plens di fan!» 
— «Ze tanc’ fioi veso, mo? », veva domandati chel sior. — 
« Siet, siorút, par ubidilu », veva rispunduti il pes'ciadór, 
«ma cu l’apetìt che jan, mangin almancul par cutuardis! » 
— «Ben, veva dit chel sior, se vó uareso pes'ciá ogni di 
cumi ué, menet cà domàn un vostro fì e viodareso che, 
duc’ ualtris, vareso simpri avonda di ze mangiá. » 

Il pes'ciadór jara lat a ciasa, e veva contati a so fè- 
mina, ze che veva diti chel sior, ma so fèmina veva subit 
induvinàt, che chel om jara il diaul, vistùt di sior. 

Ta sera, prima di lá duarmí, il pari veva diti ai soi 
fioi: «Doman di matina, chel di ualtris che si dismovarà 
prima, vegnarà pes'ciá cun me.» No veva ancimò ciantat il 
gial dal vizzìn uaredàr, co il plui zovin dai fioi, di non Co- 
leto, si veva dismovùt e veva clamàt so pari, che ancimò 
duarmiva. 

La mari, prima di viodi lá via di ciasa Coleto, veva 
butati un rosari atór dal cuel, po veva mituti in man un 
ramùt di ualif benedit, e veva racomandati di pred, e di no mó- 
visi da la riva dal flum, se qualchidùn lu varès uarút mena via. 

Co Coleto e so pari jarin rivàs dòngia l'aga, vevin ciatàt 
che il sior za ju spietava. Chist, veva diti al pes'ciadór di 
butá li rez, e chisti, cumi la dì prima, si vevin implenàt in 
tun moment. Po veya ordenati di puartá il pes a ciasa e di 
18554 so fi su la riva. 

Cumpena che il frut veva viodùt lá via so pari, si veva 
mitùt in zenoglón par tiara, e veva fat doi zìrcui ator di 
lui, un cul rosari e chel altri cul ualìf benedìt, po si veva 
mitùt prea il Signor di vé misericordia di lui. 

Alora, chel sior, che jara apùnt il diaul, cumi veva dit 
la mari di Coleto, jara vignuti vissin e veva diti: «Ze fastu 
a li, frutàz?» — «Spieti che torni mé pari », veva diti Co- 
leto, e intànt si tociava cul ualif par duta la vita, e no si 
moveva di chel luc. 

Il diaul veva tornati dì, un grum di voltis, di vigni 
cun lui, ma Coleto tigniva dur. «Ven cun me, frutùz », gi 
diseva il diaul, «ven cun me, che di cà un poc, vegnaràn 
lamps, tons e saetis, che ti coparan! » Ma no zovava nuja. 

Poc timp dopo si veva scurìt il zil, veva scomenzàt 
plovi a selis, po colà tanta tampiesta, e ton, e saetá, che 
pareva vignuda la fin dal mont. Ma Coleto stava simpri fer 
in chel zircul e preava duc’ i Sanz e la Madona di protézilu 
dai pirìcui. | 

Finalmentri il soreli, che jara scundùt daùr i nui, veva 
vut compassion di lui, e jara saltàt fur par fa cori via il 
maltimp e sujági i soi vistiaris. 

Il diaul, viodìnt che no podeva fa tela cun chel frut, 
veva dizidùt di lá cà di una so comari, la fada Tunina, che 
stava di ciasa sun t'una montagna. 

Co il diaul jara rivàt cà di je, veva diti: « Siora co- 

mari, soi cà par che mi fezo un plasé. Lét jà dòngia chel 
flum che lu clamin Lisùnz e, passada Gurizza, ciatareso un 
frut inzeglonat, ostinàt cumi un mus, che no ul lassá chel 
puest. Se vo sezo buna di menálu via, jo us lu regali!» Il 
diaul veva dat una shatuda, cu la coda par tiara, e jara sparit. 

La fada Tunina jara lada subit in sércia di chel frut e 
lu veva ciatàt che preava; je alora veva scomenzàt tentálu 
cussì: « Frut benedèt, no sta stà lì, che presto vegnarà un 
temporal cu li saetis, che podarès mazzáti »; la fada conti- 
nuava su chist ton a fági viodi duc’ i pirìcui, che varessin 
podùt tociai. 

Coleto, un poc par volta, si veva lassàt persuadi, e veva 
montàt ta carozza duta indorada da la fada. La caroza jara 
tirada di quatri ziarfs, che si vevin tacàt cori cumi il vint, 
cumpena che i doi simiòz, che fasevin di servidérs, vevin 
montàt in siarpa. 

Cor, e cor, la fada veva menàt Coleto in tun cias’cél, 
che veva di duti li maraveis cumi il paradis. I zardìns vevin 
funtanis, che butavin aga colorada in grandi vaschis, dulà 
che nadavin ocis cu li’ alis di arìnt e li codis di aur. Par 
Coleto jarin preparàs ogni sorta di zujatui e di divertimèns: 
ciavalùz vifs, nuja plui grane’ di un cian di pastor; zingui- 
zangui, che parevin barciutis; sgurlis di cristal; zerclis di 
arint cu la ciampanuta; sivilóz faz di aur e di dut ze che 
un frut, di ché etàt, podeva maginá e desiderá. 

Coleto jara stat tiràt sà da la fada cun dut afiet. Co 
veva finit disavòt ain, lui veva preati a la fada di podé lá 
ciatá i soi genitórs; je veva permituti di stá via quindis dis, 
a pat però di no fermási cun nissàn par strada. 

Lui veva promitàt di ubidíla e je veva dati una borsa 

3228. cun doi ciavai. 
Coleto jara partìt viars ciasa so, ma, strada fasìnt, veva 
doyút fermási in tuna zitàt par fa ferà i ciavai, parzè vevin 
lùt un fiar e scomenzavin 8 20164. Intant che i servidórs 
jarin ca `l fari, lui veva uardt lá dági una ociada a la zitat, 
ma, passant par una contrada, jara colat jà dal alt, devant i 
soi pis, un fazzolét dut ricamàt. Coleto veva cialàt in sù e 
veva viodùt tre bieli fantatis, che gi fasevin di moto di 
puartági sà il fazzolèt. Lui, che jara un zovin plen di creanza, 
lu veva ciolt sà e gi lu veva subit puartati. 
Di una’ peraula a l'altra, cun ché tre fantatis, Coleto 
veva finit cul piardi il ciaf daùr di lor, e invessi di lá viars 
- ciasa so, subit che i ciavai jarin prons, si veva fermat an- 
cimò zinc zornadis in ché zitàt. Lui jara simpri cà di ché 
| fantatis, e la plui biela si veva fat imprestá l'anèl di Coleto, 
ma lui, co finalmentri veva dizidùt di parti, no veva vut il 
curagio di domandágilu indaùr. 
Co Coleto jara rivàt tal so paìs, nissùn plui lu cognos- 
seva e, par fasi cognossi di so pari, veva dovút ricuardai, 
par fil e par segno, zemùt che lu veva bandonàt dòngia 
l’Isùnz. Alora sì, che so puòr pari veva vut curagio di 
strénzilu dongia di lui e di busálu, e i soi fradis no finivin 
. 8151 di cialági il biel vistiari che veva adues. 
è Ma poc dopo si veva fermat devant la puarta una carozza 
e jara dismontada ja la fada Tunina! 
Coleto, a viódila capitá, veva cambiat di ziera. La fada 
veva subit diti duta indemoniada: «In chista maniera ses 
i bon di mantigní li to promessis! Dulà `l è lat fini il anèl, 
< che jo ti vevi dat?» 


ሠ 


> 


‘Po veva ordenati di montá ta carozza, e duc’ i doi 
jarin las via, lassánt cun tant di nas la famea dal pes’ciadér; 
senza nància voltisi indaùr par saludáju. 4 

I ciavai si vevin tacàt cori cumi danàz, e co jarin rivàz 
tal miez d'un bosc, la fada veva ordenati ai servidórs di 
ferma i ciavai, po veva fat smontá Coleto; alora i servidórs 
vevin dispojat Coleto e lu vevin lassàt nut tal miez dal bosc. 

Scomenzava fa scur, 6 il fantàt si veva tacát pred il 
Signór di uardálu dal pericul dai lofs e dai ors, che dovevin 
jessi in chel bosc, e, par stà plui sigùr, si veva rimpinàt su 
par un arbul. 

Co jara za gnot fata, veva paruti a Coleto di sinti un 
sussùr sot di lui, po veva viodùt fermási i doi omps sot chel 
arbul. Si pol noma figurási il pipiu che veva provàt! Chei 
doi omps si vevin mitùt a contrasti. Un diseva: « Chist val 
plui!» e chel altri: « Chel val mancul, chist val plui!» 
gi 


Coleto, che no podeva plui tigníla pa la patra provada, g 


la veva molada adues di lor. 

A ciapá ché ploja tèpida, cun clara di luna par zonta, 
chei doi vevin finit di contrastá, e si vevin tacat cialá pa 
l’ària, par capi la provenienza. E viodùt platàt sora un ram 
chel fantàt, vevin diti: « No ualin -savé cui: che seso, ma 
vignit jà dal arbul, che nus stimareso ze valor che ja la 
nostra roba e nus fareso di judis, parzè no podin métisi 
d’acordo! » 

Coleto, viodint che no jara nissún pericul par lui, si 
veva molat jà dal arbul. 

Lui veva ciatàt ai pis dal arbul doi omps, cun ziarti 
musis di Baraba, che tignivin un una giacheta e l’altri un 
bastón ta man. Lor po, vevin contati che cui che si meteva 

adues la giacheta, deventava invisibil, e cui che scomenzava 
ciaminá cun chel bastón podeva fa zent miis a l'ora. 

A Coleto veva capitati subit una buna idea, par chel 
veva diti a chei omps: « Jo us stimarai vulintier i vostris doi 
caps, però, par no sbaglia, devi prima provaju. » Chei omps 
si vevin subit mostràt d’acordo a ché propuesta. 

Quant che Coleto veva mitàt sù la giacheta e ciolt in 
man il bastón, veva diti a chei doi galantòmps: « Se mi vio- 
deso, mi viodeso, che se no mi viodeso, no mi viodareso 


eat a cla- 


altri!» e si la veva batuda via. Ï omps vevin spes 
málu, ma lui, cun chel bastón striàt ta man, jara za una 
vora via lontán. 

Dopo vé fat un grum di strada, viars l’Ave Maria, si 
veya ciatàt di jessi su tuna mont dóngia una grota. 

Lui veva viodùt dentri un luminút impiat e jara entràt. 


Dentri veva ciatát una vécia, duta disfigurada, che stizzava 


il fuc. « Felizza gnot, buna fèmina », veva diti Coleto, «sa- 
vareso dimi par plasè, dulà che sta di ciasa la fada Tunina? » 
— «Jo no sai», veva diti ché fèmina, che jara la mari dai 
vints, « ma co vegnaràn a ciasa i mei fioi gi domandarai. 
Dèvistu però scùnditi sot la s'ciala e stà fer, che no ti 
viodin, parzè se san che tu ses cà, ti mazzin di sigùr. » Co- 
leto veva subit ubidìt il consei da la vècia. 

Poc dopo, jara tornàt a ciasa il Tramontàn, e veva sco- 
menzàt tirá sù il nas, par nasá mior, e di: «An! an! an! 
ze che spuzza di cristian! Mari mé, cui veso in ciasa?» — 
«Sta bon, fi mé », veva dit la vécia, «`l è un puór om che 
si jà piardùt di strada, che domanda dulà che sta di ciasa 
la fada Tunina. » — «Jo no sai dulà che sta », veva rispun- 
duti il Tramontàn, « domandegit a mé fradi, che forsi savara! » 

Di là un poc, jara vignàt a ciasa il Sirdc, e poc dopo, 
ància il Maistràl, ma ne un ne l’altri veva savùt di nuja. 

Dopo di lor jara vignùt a ciasa il Garbin, che jara il 
plui tremént dai fradis, e cumpena che jara dòngia il fogolar, 
veva tacit di: «In! in! in! ze che spuzza di cristianìn! 
Mari, cui veso ta ciasa nostra?» E so mari veva rispunduti : 
«L è vignùt un puór om fin cassà, par domandáti, a te 
che ziris par dut, par savé dulà che sta di ciasa la fada 
Tunina. » — «Jo sì che sai», veva dit subit il Garbin, «e 
podi ància mostrai se uei, se lui `l è bon di còrimi daùr. 
Che provi. Doman, prima che crichi il dì, che vegni cun me! » 

Tal domàn di matina, co si vevin jevàt i vints, la grota 
veva dat una scorlada tremenda, e il Garbìn e Coleto jarin 
sbrissàs fur. Coleto, in gràzia dal so bastén, coreva squasi 
simpri devant dal Garbìn, e ogni tant, doveva voltasi indaùr, 
par viodi di no sbaglia la strada. Par fortuna so, il Garbin no 
lu viodeva, parzè veva ché giacheta striada adues. 

Dopo vé corút duta la matina, viars misdì jarin rivàz 
devant il cias’cél da la fada, e il Garbin veva implantàt Co- 
leto e jara lat pa la so strada senza nància uaré sinti i soi 
ringraziamèns. 

Coleto veva tacàt bati su la puarta dal cias’cél, ma chei 
di dentri vevin viodùt pa la spia, che jara lui e no vevin 
uarút aviárzigi. Coleto tigniva dur, e dopo vé batùt, par tre 
dîs e par tre gnoz sun chel puartón, la fada veva finit cul 
perdonági e veva permituti di torná a stà cun je. 

GNOZZIS GURIZZANIS 


DES che a un fantàt dai bores di Gurizza, gi plaseva 
una fantata, scomenzava a pratici la ciasa di je cun qual- 
chi scusa, 

‘La sera, dopo finit i lavérs di campagna, la parona di 
ciasa scomenzava prepara la zena. Su la taula in cusina me- 

_ teva li sid6ns di len o di stain, puartava una granda pladina 
di tiara vernizada e po clamava la so int. 

Ta pladina jara o lat, o sélino, o verzds, o la sbrovada 
(repa), che la famea mangiava cu la polenta, che jara sul 
tajér. Il plui vècio di ciasa scomenzava pal prin mangiá fur 
da la plàdina e dopo di lui tacavin mangia duc’ chei altris; 
la parona invessi mangiava déngia dal fogolàr. 

Dopo finit di mangia, i omps tiravin fur la pipa da la 
sacheta, po si tacavin fuma e bevi s’ciavès fur da li maiò- 
` lichis, li fèminis si metevin imbleca barghessis, e duc’ assieme 
si piardevin un dos oris dòngia la taula e po si la mocavin 
a duarmi. 

In cusina restavin sol i doi inamoràz, che montavin sul 
fogolar, par métisi sintá sul banc daùr il fuc. 

Tl fogolar jara alt poc plui di un braz dal pavimént, 
parzé cussi jara comut par tira ju la cialdéria granda, che 
dopravin par cusiná il mangia pa li bestis. 

Chei doi si la contavin duta la gnot e di quant in 
quant si sburtavin cul comedón par ciarezási. Il fantàt ogni 
tant gi dava un sepelón pai braz e je, par muárdilu, gi di- 
seva: « Ze mangiàs ti fas to mari, che spuzzis tant di ai, che 
jo no ti podi stà nancia vizzin? » Co il gial tacava ciantá tal 
pulinàr, il fantàt lava a ciasa, e la fantata lava butási sul 
stramaz. + 

Quant che il pari da la fantata scomenzava deventà stuf 
di viodi vigni simpri par ciasa chel sacodàl, gi domandava 
ze intenzions che veva, e il fantàt si faseva capi che veva 
voja di sposi la fantata. Il pari alora gi diseva: «Se chista 
°] è la to intenzion, e se i toi son contènz, digi a to missèr 
pari di vigni, domènia vot, cà °l nodàr (ai timps di mé do- 
namari jara un ziart Fabriotti), che si cumbinarìn. » 

Ta domènia i vècios si ciatavin cà `l om da la lez. Il 
pari dal fantàt gi faseva donazion al fi di un ከ0ርዕ8 di buna 
tiara, cumi ché dal ronc dal Vescul, che riva fin sot li 
muris dal cias’cél; il pari da la fantata gi regalava una ciasa, 
cumi ché da la siora Catarina Amigoni in plazza granda. 

Dopo vé fat la scritura, i doi missiers novei lavin fa 
marinda, mangia capùs garps cu li lujàniis, ta ostaria dal 
Franzili Pelican, in contrada da li mugnii 


Par solit i nostri contadìns si sposavin par carnevàl o 
par San Martìn. 

Ta setemana, che dovevin jessi li gnozzis, la sposa usava 
manda la so bala cà `l sposo.-I comparis di anèl menavin la 
bala sun tun s'cielár tiràt di doi mans, che vevin il ciaf 

dut fodrat di oràr. Fodrat di oràr jara ància dut il ciar e li 
uaredis; orár jara ància su la cros dal timón, dulà che jara 
lessada una gialina viva, cu li alis aviartis. 

Sul breon dal s’cielar stavin i cavaléz dal jet di dos 
personis; sora di lor jara il stramaz, plen di fois di penola, 
cu la léntima di lana; doi linzui senza puntina; una coviarta 
di lana a quadrei zai e ros; una imbutida, rossa di una 
banda e blu di ché altra; i doi cussins, cu la prima lètera 
dal cognén, jarin butàs par sora da la cassa di noglàr, cu 
li ociutis di piruzzàr. 

Ta cassa jarin i vistìs e la blanciaria da la sposa, sis cia- 
mesis, che so donamari diseva che jarin plui dal bisùin, parzé: 
« Una si lava, e una si met, e ché altra si pìcia sul stec! » 
quatri sujamáns, che no ocorevin meti in lavór, parzè ba- 
stava voltà in gurmàl a la ledrosa e sujási cun lui; un abit 
di regadìn, un di bavela e un altri di frustain. 

Il ciar traviarsava la zitàt su l’ora di misdì, parzè che 
duta la int podès viodi di ze rìcia famea che vegniva la sposa. 

Il dì dal sposalizzi, sedis pàr formavin il corteo dai 
nuvìz. La nuvizza veva un abit zenarìn, fat di vot tei, di 
seda ganzanta, che pareva di viodi il mar in buras’cia; sul 
devant veva un gurmàl zelèst di seda cun doi flocs, che i 
piciavin par da banda; ta uarélis gi pindulavin i recins, di 
àur zechìn, fas a clòcia, che i rivavin squasi fin su la spala; 
atòr dal cuel gi piciava una colana di granatis, gruessis cumi la 
zèsera, cun tuna cros di filagrana d’àur, che gi si pojava 
sul pet; sul ciaf veva un fazzolèt blanc dut recamàt a man, 
che lu clamavin «ruta»; sui ciavei, par sora il zarneli, 
impontàt cumi un pizzul nit di sisila, veva un buchèt di 
rosi fintis fatis tal convènt da li Ursulinis. A 

Il nuvìz veva un ciapél sul ciaf, larc cumi un ombrenin; 
giacheta blancia di pelón, che gi rivava fin ta zintùria; gile 
di flanela rossa; barghessis neris curtis fin tai zenoi, strentis 
cu la curdela e fermadis cu li fiubis, che vevin la aviarta- 
dura devant, che i disevin il puartelén, fata a quadrát; 
cialzi blancis e scarpis cu la fibia di arint. 

Ancia li donzelis e i donzei jarin vistas squasi cussì. 
Li fèminis maridadis, che jarin in compania, puartavin il 
vistìt di sposa, ma cul gurmàl diferènt che podeva vé un di 
chise’ colórs: blu, cafè, neràns, vert, viola, magenta, gra- 
nata; lor metevin il vistit di sposa sol in chista ocasion o 
quant che jara il Sant, patrono da la paròchia. 

ll corteo si formava ta ciasa dal nuvìz. Là jara simpri 
a man una fassorona cu la fritura di vigèl, un for di pan 
cunzàt, una plàdina di pistùn e po vin di dos qualitàs. Quant 
che duc’ vevin ben mangiat e bevút, lavin cioli la sposa cu 
la musica. Un tiarzèt famós, atór il 1860, lu formavin il 
Mincig, sunadér di violin, il Picech, che sunava il clarinèt 
e un ziart Cerne, che sunava il mul, un strumènt che i 
someava al lirón e al violunzèl, senza jessi ne un ne l'al- 
tri. Il recapit dal terzèt jara ta ostaria dal Bucaviz sot il 
cias’cèl. 

Dut il corteo lava dopo sot la ciasa da la nuvizza par 
lá ciólila, ma rivada sot il pujùl vigniva fur, invessi di je, 
una fèmina vécia; due’ i donzei alora zigavin: « No ulin véla! » 

Vigniva alora fur una fèmina, ancimò plui vècia di ché 
di prima, ma di gnof i donzei no uarevin véla, ma i gi di- 
sevin di lassi vigni fur la colomba. 

Finalmentri si presentava la nuvizza e alora duc 
dal corteo sbaravin pa la ligria cu li pistolis pa l’aria. 

Dopo finis i tirs da la ciasa da la nuvizza, puartavin 
fur li majolichis e duta la compania tacava mangiá e bevi. 
A la sposa la petenavin la sera prima, e je in ché gnot 
duarmiva sintada su la ciadrea, par no sgardufási i ciavei. 
Co la sposa vigniva jú da la ciamara, dut il corteo si meteva 
in moto par lá viars la glèsia, dulá che un predi di domo 
ju sposava, e dopo vigniva fági compania al gusta. 

f. Cumpena rivàs fur di glèsia, dodis fantàz gi presentavin 
ai nuviz un flascón sun tuna guantiera, dentri jara il vin, 
che secònt la vècia usanza, doveva pajá il nuviz che sposava 
una fantata di un altri bore. Il nuvìz, par disdebitási cui 
fantàz dal bore da la nuvizza, meteva dis talars di Maria 
Taresa su la guantiera, par pajá la bevuda. Duc’ i omps 
tiravin alora ja il ciapèl e i musicànz tacavin suna la majol- 
sizza, l’antiga marcia dai nuvìz gurizzàns. 

Dopo ché sunada, il corteo si meteva in ordin: devant 
jarin i nuviz, po i comparis di anèl e daùr duta la parintàt 
e i invidàs, e simpri sunant pa li contradis, che passavin, 
lavin fermási devant la ciasa dal nuvìz. | 

Un mataràn dal corteo bateva tre colps cun tun racli 
su la puarta di ciasa. Saltava fur la mari dal nuvìz, che gi 
domandava: «Ze serceso cà, buna int?» — « Donamari, us 
vin menàt una colomba », diseva chel om, e gi faseva viodi 
una fantata dal corteo. « Chista — diseva la mari — no I’ è la 
colomba che spietavi: menela via che jo no la uei. ».Il 
mataràn gi faseva viodi altri dos fantatis dal corteo, ma cia- 
pava simpri ché rispuesta; finalmentri par quarta, gi mostrava 
la nuvizza, e alora la madona gi diseva: «Chista si che I’ è 
la mé colomba!» Alora je lava cioli dos grandi majòlichis 
di vin, e madona e brut lu bevevin cui braz incrosàz, po 

si bussavin. Dopo la madona lava cioli dos tortorelis, che 
jarin in tun zestelin, e la scova di ciasa e gi presentava a 
la brut, par at di sotomission, e po gi diseva: « Plui buna 
che tu saràs cun me, tant plui buna jo sarai cun te!» In 
chel moment saltava fur una fruta, che jara daùr il corteo, 
e gi presentava a la madona un biel fazzoletón di flanela a 
non da la brut, alora la madona si faseva in banda da la 
puarta, e la brut podeva entrà in ciasa. 

I invidàs al gustà jarin plui di sessanta, e la taula do- 
vevin preparála tal granàr, dulà che si podeva mangia e po 
bala comudamenti. Par prepara ben li pitanzis, una coga, la 
Zurman, che duc’ clamavin par i sposalissis e i batisins, la- 
vorava duta la setemana. Par ché ocasion, in ciasa dal nuvìz, 
mazzavin il vigèl plui gras, dis dindiàs, un mont di polàn 
e compravin un grun di altra ciar. La madona diseva che 
«i contadìns stan ben dos soli voltis ta vita: co si sposin 
e co batiin. » 

Ogni tant i invidàz vignivin sborsàz. Quant che puar- 
tavin sù i dindiàz, dopo végi tiràt fur dal pet chel uès, che 
'1 è cumi una scugela, lu metevin sun t'un plat lunc, e 
l’om che puartava in taula, diseva: « Compania! fèt la dota 
pal frut che nassarà!» E duc’ butavin fur un talar. 

Po vigniva la coga, cun tuna granda ciazza di len, e 
lant in zir atòr la taula, diseva: « Ricuardesit di me, che 
soi duta brusada, par vé stat tant dòngia il fuc.» E di gnof 
saltava fur un talar lusìnt, di chei cu la Madona. 

Cussì, o par un sant o pal altri, i invidàs a gnozzis 
lavin spindi plui di un trenta florìns par omp. 

Co jarin stufs di stà sintàz, dut il corteo lava fa un 
zir pa la zitàt, cu la musica devant, e duta la mularia gi 

lava daùr. Po la compania tornava sul granàr, dulà che jara 
ancimò simpri la taula preparada, e zovins e vècios si tacavin 
bala la furlana e altri bai, fin ta matina. 

Li fèminis jarin sudadis, comi se fossin vignudis fur dal 
poz, e vevin i vistiz cu li spalis ingrassadis, parzè che i 
omps, balànt, gi tignivin li mans sporcis su la schena. 

Quant che la matina dopo jara ora di torni a ciasa 
so, ognidún ciapava un plat di roba di mangiá par puartála 
a la so famea. 


Cussì jara l’usanza gurizzana, che un poc par volta I’ è 
lada sparint... 


STORIA DAI TRE NERÀNZ 


Yin una volta un contadin, che lant in sèrcia di doi com- 
paris par batiá la fia si veva piardùt di strada. Cul tant zirá 
di cà e di là si veva in fin ciatàt in t'un bosc e, plen di 
set e plen di fan che jara, si veva butàt sintá sora un tronc 
di arbul e si veva tacat a vai. 

Si veva cumpena butat jà che veva viodùt passá par 
chel troi una bruta fèmina, cun t'una cossa su la schena, 
che i gi veva diti: «Jo capissi che tu ses plen di set, ma 
se tu us fátila passá, va là in chel palaz in somp dal bosc, 
sun chel rivàl, e co ti viodaràn vigní, ti aviarzaràn subito 
il puartón. 

Ti avisi parò, pal to ben, di compuartiti zemùt che ti 
disarai jo. 

Dovaràs in prin di dut onzi il puartón cul savén, dopo 
cialá di scova ben li s’cialis, fas chisc’ lavórs, laràs in cu- 
sina e là viodaràs un grun di giatis, un pocis che lavaràn i 

creps, altris che ju sujaràn e altris ancimò che scovaran il 
pavimènt, tu spessea in devant e rivaràs in t’una ciamara. 

La ciataràs plen di cians, un pos sbataràn i tapès, un 
pos netaràn il polvar, altris lavaràn li lastris e un doi sco- 
varàn par tiara, tu passa indevant e va in t'una altra 
ciamara. 

In chista ti si presentarà un mazzèl di int, ator pai 
murs saràn rimpìns di fiar, comi chei che son ta beciariis, 
e sun chei saràn impiciàs cuarps di parsonis, che poc timp 
prima jarin ancimò in vita, tu tira indevànt e va ta última 
ciamara. 

La ciatarás una siora sintada sora un canapé, che cia- 
ressará un ciaf di mus sui soi zenoi. Co je ti viodará, ti 
fará un grun di domandis par savé ze che jas viodút prima di 
rivá sin cá di je. Sul armár viodarás tre biei neránz, tu 
cioju sú e métiu ta sacheta, che sarán la to fortuna. 

La siora scomenzará cul domandáti zemùt che jas ciatát 
il so palaz; tu gi disaràs, che una tala belezza no vevis vut 
ocasion di viodila mai, po continuaràs digi cussì : 

«Jai prima di dut viodùt un bielissin puartón dut lustri 
comi se fos stat fat jer, s’ciali netis di podé butá sora di 
lor la polenta di sore blanc, bieli servis e coghis ta cusina, 
in ciamara biei sarvidórs fazzendàs in diviars lavérs, in 
tuna altra ciamara tanta biela roba purzina impiciada. sui 
ganz, che faseva voja di mangiála cruda, e po cà, co soi 
entràt, jai vioduda a je sioruta, che si bussava cun tun 
biel fantàt. » 

Tl contadìn veva fat dut ze che veva diti ché fèmina, e 
la siora dal canapè veva diti: « Cu li to rispuestis, tu mi 
jas diliberada, jo soi cà za plui di un secul a fa pinitinza, 

puarta via chei neránz, che ciatarás sul armár e tu sarás 
content par duta la to vita. » 

Ché siora dopo vé finit di di cussi veva batàt cun t’una 
bacheta par tiara, il palaz veva scomenzat tremá comi se fos 
stat il taremòt, e poc dopo si veva disdrumat par tiara. 

Il contadìn si veya ciatàt comi par miracul di gnof tal 
miez dal bosc, ma stavolta jara dòngia una funtanuzza, comi 
ché da la Matarizza, e veva cussì podut distudá la set senza 
vé bisugna di tociá i nerànz. 

Ciamina, che ti ciamini, si veva incontràt tun om e 
tuna fèmina che vevin domandati: « Dulà leso galantòn, 
cussì passionàt ? » 

« Mi ja parturìt la fèmina, — veva diti il contadin — 
e no jai i comparis par batiá la creatura. » 

« Jus farìn nualtris di comparis, — vevin diti chei doi — 
jo soi la muart e chist "l è il vint.» «Jo, — veva diti la muart — 
us insegnarai un mistier che si fareso siorón, bastará che 
meteso fur la vos ta zitàt che seso miedi. 

Quant che la int us clamarà a visità qualchi malat, e 
vó mi viodareso da pis dal jet, chel malàt uarissara sigura ; 
alora par dala d’intindi gi fareso dá qualchi decòt di jarb 


No stet parò spaurisi se us capitarà ale ància a vó, parzè i 


quatri gnovissins dal om son: prima i ociai, secònt il bastòn, 
tiarz la goba e quart il balón. » 

Il vint po veva promituti par regàl di no vignigi mai 
plui a soflà sora il so ciamp. 

Difàt jara lada propri comi che vevin diti i soi com- 
paris. Lui si veva mitùt a fa il miedi e la int, di duti li 
bandis, vigniva fási visitá cà di lui, e cul timp jara deventàt 
un siorón. Il regal dal vint no jara stat bon, parzè li plantis 


84 


{moon DÉ 


dal so ciamp si vevin implenat di telis di rain grandis comi 
linsui. Lui jara tornàt anzi in chel bose par ciacará cul vint, 
ma no veva plui podùt ciatálu. 

Intànt jarin passàz ains e ains. Una di si veva imalat 
ància lui. So fèmina veva viodùt la muart da ciaf dal jet, e 
lui che no uareva ancimò lassi la piel, veva diti a so fèmina 
di fa voltà il jet par vé la muart da pis, ma ché voltada 
no veva zovàt nuja e ància lui veva dovùt torn al Creatòr. 

Tal so testamènt veva racomandati a so fia di lá spelá 
i nerànz in chel bosc, che lui veva incontràt i comparis. 

La fia par rispetá la volontàt dal pari, jara lada tal 
bose. Cul ciaminá jari vignuti una vora di set; alora veva 
spelàt un nerànz, ma in chel che stava par viarzi i spics, 
jara saltada fur una fantata che veva diti: « Dami, ti prei, 
un pòcia di aga di bevi, se no jo muri di set. » 

Ma la fia dal miedi, no veva podùt judála e ché puóra 
zóvina jara muarta sul puest. 

Je veva continuat la strada e par fasi passi la set veva 
spelàt un altri nerànz, ma ancia di chist jara saltada fur 
una fantata, che jara subito muarta, parzè che no veva 
podùt ciapá di bevi. 

Finalmentri dopo vé ciaminàt ancimò qualchi timp, la 
fia dal miedi veva ciatàt una funtanuta e veva podùt fa una 
buna bevuda di aga. Dongia ché aga je veva spelàt il nerànz 
e jara saltada fur una bielissima fantata, che veva podùt 
bevi ancia je tanta aga che uareva. 

Ma cumpena che la fantata veva finìt di bevi, jara spa- 
rida comi par inciant; la fia dal miedi invessi jara restada 
nuda, comi che il Signér la veva mituda al mont. 

Di là un poe veva incontràt una fèmina, che doveva 

jessi una stria, e chista veva domandati: «Ze fastu cà puòra 


fruta? » 
; ` «Spieti cà il mé marós che "l è il fi dal re», veva 
diti ché fantazzuta. 

«Ben, spieta che ti peteni» — veva diti la stria — «che 
sestu duta sgardufada. » 

La fantazzuta si veva lassát a petená, ma la stria veva 
sburtati tal ciaf tre guselis di botón che la vevin fata de- 
ventá una colomba, che subito jara sualada via. 

La stria invessi si veva dispojàt, e fasìnt fenta di jessi 
la fia dal miedi, si veva mitút a spietà il fi dal re. 


Finalmentri jara capitàt il prinzipìn cun duc’ i servitórs 


in tuna carozza a sis ciavai, che dentri veva i vistiaris di 
seda che usin li reginis e che jarin distinàs pa la nuvizza. 

Il fi dal re, viodìnt la stria, veva diti: « Ze bruta che 
sestu deventata! » 

« Ze ustu », veva diti je, «sot la ploja e sot il soreli, 
plena di paura da li besti ferozzis, soi deventada cussì; 
quant che sarai un vot dis cà di te, deventarai come prima. » 

La stria si veva vistùt in grìngula e dopo che jara mon- 
tada ta carozza, i ciavai si vevin tacàt a cori comi il vint. 

Il dì dopo tal palaz dal re jara un grant tratamènt, di 
un zentenàr di invidàz, in onér da la nuvizza. 

In cusina i cogos jarin in grandi fazzendis dòngia dal 
grant fogolàr, par cusinà li pitanzis plui bunis, quant che 
viodin pojasi sul balcón una colombuta blància, che si met 
cussì a ciantá: 


Cogo, cogo, chel biel cogo, 
Che il cogo s'induarmidarès, 
Che il rost si brusarés, 


E ché bruta stria no mangiarès. 

Il timp, passava e i invidàz scomenzavin piardi la pa- 
zienza di spietá li pitanzis e vevin mandàti servitórs a viodi 
in cusina ze che jara sozzedùt. 

I servitérs vevin ciatàt la cusina plena di fun, la ciar 
brusada, i lantians sclapàs e i cogos che duarmivin par tiara, 
comi ciocs ር ronseavin comi liróns. 

Il fi dal re veva fat sveá i cogos e ju veva fat vigni 
in so presinza par savé il mutìf di ché granda mancianza. 

I cogos vevin alora contati che una colombuta blancia, 
che jara vignuda ciantá sul balcón da la cusina, ju veva fat 
induarmidi; il re alora veva comandati ai cogos di ciapála 
se sarès tornada. Ê 

Difat co i cogos si vevin tacàt a torná cusiná jara tor- 
nada ància la colombuta. Lor la vevin ciapada e la vevin 
puartada ta ciamara granda, dulà che jarin i nuviz e duc' 
i invidàz. 

Co la stria la veva vioduda, veva cambiàt siera e si 
veva mitùt sberlá comi una .forsenada: « Butela via, ché 
bèstia, che `l è una stria maladeta e jo no uei viodila 
dòngia di me! » 

Ma i invidàz vevin invessi scomenzàt ciarezzála e un 
di lor, che veva cocolati il ciaf, veva tirati fur li tre guselis 
di pomul. Alora la colomba di bot si veva trasformàt ta fia 
dal miedi, che, nuda senza so uaré, vegniva ciatási devànt dal 
so morós e di duc' i invidàs. 

I servidórs jarin corùs in sèrcia di vistiaris par je e, 
poc dopo, jarin tornàs cun t'una muda di brocàt di aur, duta 
lavorada a flors, che splendeva comi il soreli e la luna insiema. 

La fantazzuta po veva contati a la compagnia ze che la 
stria veva fati par robági il nuviz. a 

Il fi dal re alora veva comandati ai servidórs di ciapá 
la stria, di strassinála ta cort, di 16418 a quatri ciavai, doi pai 
pis e doi pai braz, di scoreáju in ordin par fa squartá la stria. 

I nuvìz e ì invidàs a viodi chist spetacul improvisàt, 
ridevin e batevin li mans pa la contentezza che a la stria 
no jara lati fata la carognaria. 


Chista sti 
riuzza Grusovì 


uta gi contava a mé donamari so puóra defonta nona Ma- 


posada Bascher, che stava a Gurizza sot da la la, dulà che 


gi disin a la Ma 


rizza e, che se fos viva, al di di ué varès zent e trenta ain, 

